Moskva nije dobila američke pisane prijedloge o proturaketnom štitu - Klix.ba\nMoskva nije dobila američke pisane prijedloge o proturaketnom štitu\n19.3.2008. u 11:33\nSjedinjene Države nisu dostavile Rusiji pisane prijedloge o proturaketnom štitu za koje su se obavezali da će ih dostaviti u utorak navečer, objavila je u srijedu press služba ruskog ministarstva vanjskih poslova.\n"Rusija još uvijek nije primila američke pisane prijedloge o proturaketnoj odbrani", potvrdio je zvaničnik press službe ministarstva.\nTri ruske novinske agencije objavile su ranije ovu informaciju, dvije od njih navode glasnogovornika ministarstva vanjskih poslova Mihaila Kaminjina.\n"I pored jučerašnjeg obećanja, još uvijek nismo dobili pisane prijedloge od američke strane vezano za proturaketni štit", rekao je Kaminjin a navode ga agencije Interfax i Ria Novosti.\nAmerički ministar odbrane Robert Gates obećao je u utorak da će Rusija dobiti te dokumente u večernjim satima.\nAmerička ambasada u Moskvi, kontaktirana telefonom, odbila je da se izjasni o kašnjenju o kojem ih je Rusija informirala, te je samo potvrdila odlazak iz Moskve u srijedu ujutro Condoleezze Rice i Robeta Gatesa.


Prva liga: Dubočica u subotu prvi put kod kuće, mečevi Dinama i Radničkog u nedelju | Pirot Info\nNaslovna VESTI Južne vesti Prva liga: Dubočica u subotu prvi put kod kuće, mečevi Dinama i...\nPrva liga: Dubočica u subotu prvi put kod kuće, mečevi Dinama i Radničkog u nedelju\nOd tri predstavnika juga Srbije u Prvoj ligi prva će na teren leskovačka Dubočica koja u subotu, 22. avgusta od 17 sati dočekuje kragujevački Radnički. Biće ovo prvi meč kod kuće Leskovčana u drugom rangu. Vranji Dinamo u nedelju, 23. avgusta dočekuje Kolubaru iz Lazarevca, a istog dana pirotski Radnički igra sa imenjakom u Sremskoj Mitrovici.\nNakon poraza od Kabela u Novom Sadu (3:1), Leskovčani će prvi put igrati na svom terenu. Fudbaler leskovačke ekipe Dušan Mladenović veruje da Dubočica može do prvih bodova i to na svom terenu.\nIzvukli smo pouke iz prvog kola, treba da se stegnemo, pružimo maksimum i osvojimo prve bodove na svom terenu. Radnički je dobra ekipa za ovaj rang, ali verujem u naš kvalitet i nadam se pobedi. Šteta je što nema publike, jer sa navijačima bismo lakše stigli do pobede – rekao je Mladenović.\nUtakmica na Gradskom stadionu u Leskovcu počinje danas u 17 sati, a zbog epidemiološke situacije još nije dozvoljen ulazak publike.\nDan kasnije, preostala dva predstavnika juga Srbije igraće svoje utakmice. Vranjski Dinamo dočekuje Kolubaru, koja je u prvom kolu u gradskom derbiju izgubila od Loznice sa 4:2. Vranjanci su u prvom kolu poraženi od Grafičara u Beogradu sa 2:0.\nMeč u Vranju počinje u nedelju u 17 sati.\nU nedelju u isto vreme u Sremskoj Mitrovici domaći Radnički dočekuje pirotski Radnički. Piroćanci na ovaj megdan putuju nakon remija sa Slogom (1:1), dok Sremci imaju pobedu od 2:0 nad IMT-om.\nPrethodni tekstPioniri Radničkog slavili protiv favorita – niškog reala i napravili odličnu uvertiru za meč prvog tima u Sremskoj Mitrovici\nSledeći tekstZZJZ : Još jedan pacijent pozitivan na COVID 19 u Babušnici


Stefanović peti na Svetskom kupu u Minhenu - Ritam Grada - vesti Kragujevac\nPočetna Sport Stefanović peti na Svetskom kupu u Minhenu\nStefanović peti na Svetskom kupu u Minhenu\nStrelac „Čika Mate“, Milutin Stefanović, osvojio je peto mesto vazdušnom puškom, na Svetskom kupu u Minhenu.\nU konkurenciji od čak 114 takmičara, kragujevački strelac je u finale ušao kao sedmi, u kvalifikacijama u kojima su odlučivale nijanse.\nOd početka finala Stefanović se selio od petog do šestog mesta. Pred 14. hitac, posle kog ispada petoplasirani, Stefanović je za četvrtoplasiranim Ukrajincem Kulišom zaostajao 0,8 krugova. Naš reprezentativac je pogodio „devetku“ (9,7) koja nije bila dovoljna da nastavi borbu za odličja u vrlo kvalitetnom finalu, pa je ostao na petoj poziciji.\n– Peto mesto je u ovakvoj konkurenciji više nego zadovoljavajući plasman. Na kraju kvalifikacija Milutin se mučio, bili su mu neophodni odlični hici da bi se našao u finalu. Uspeo je, ali se zbog toga istrošio, pa u finalu nije pružio sve što može – ocenjuje sportski direktor SSS Srećko Pejović.\nZlato je osvojio debitant u svetskim kupovima devetnaestogodišnji Kinez Ksuečao Kijan sa 210,6 krugova, čime je za jedan deseti deo kruga nadmašio svetski rekord zemljaka Haorana Janga sa SK u Minhenu 2013. godine.\nMilenko Sebić je zauzeo 20, a Stevan Pletikosić 58. mesto.\nVazdušna puška, muškarci: 1. Ksuečao Kijan (Kina) 210,6 (svetski rekord finala), 2. Jifei Cao (Kina) 208,3, 3. Sergej Kuliš (Ukrajina) 186,8, 4. Julijan Justus (Nemačka) 165,3, 5. Milutin Stefanović (Srbija) 143,5…\nPrethodni članakJavna prezentacija projekta „Kreativni Veliki park“\nSledeći članakPoraz fudbalera Radničkog u Čelarevu


Iran upozorava da će napustiti NPT ukoliko spor oko nuklearnog sporazuma bude predat UN-u – balkanin\nHome/vijesti/Iran upozorava da će napustiti NPT ukoliko spor oko nuklearnog sporazuma bude predat UN-u\nŠef iranske diplomatije rekao je da će Iran imati mnogo opcija pred sobom, ukoliko evropske potpisnice nuklearnog sporazuma nastave s neopravdanim ponašanjem.\nMinistar vanjskih poslova Islamske Republike Iran, Mohammad Džavad Zarif, rekao je da će Teheran imati opciju napuštanja Sporazuma o neširenju nuklearnog naoružanja (NPT), ukoliko Britanija, Francuska i Njemačka nastave s neopravdanim ponašanjem i slučaj iranskog nuklearnog sporazuma predaju Vijeću sigurnosti UN-a, kako su prethodno najavile.\nProšle sedmice, tri evropske potpisnice nuklearnog sporazuma iz 2015.god, pokrenule su mehanizam za rješavanje sporova unutar sporazuma, optužujući Iran za njegovo kršenje. Iran će sada biti pozvan da riješi takozvani spor s evropskom trojom, a proces bi konačno mogao dovesti do ponovnog uvođenja sankcija UN-a Teheranu, koje su prethodno bile ukinute.\nZarif je danas rekao da izjave evropskih zvaničnika nemaju zakonsko uporište.\nIran je u nekoliko navrata ograničio svoje obaveze preuzete potpisivanjem nuklearnog sporazuma, u odgovoru na američko jednostrano povlačenje 2018.god. i uvođenje teških sankcija. No, Teheran se za mjere redukcije odlučio mjesecima kasnije, tek kada su i evropske potpisnice odbile garantovati svoje trgovinske veze s Iranom, iz straha od američkih sankcija i Trumpovih prijetnji.\nZarif je kazao da će mjere Teherana biti poništene ukoliko se Evropa vrati svojim obavezama preuzetim potpisivanjem nuklearnog sporazuma.\n„No, ukoliko Evropljani nastave s koracima zasnovanim na političkim igricama, mi imamo različite opcije, jer njihove akcije nisu zakonski opravdane“ – rekao je on.


Skup: Uslovljavanje EU vodilo jačanju "zarobljene države" na Zapadnom Balkanu | N1 Srbija\nSkup: EU politikom uslovljavanja nenamerno pravi jake lidere u regionu\n03.06.2019. |14.34 |\nEvropska unija nije uspela da na Zapadnom Balkanu ponovi uspeh integracija kakav je ostvarila u Centralnoj i Istočnoj Evropi, gde je Brisel imao ključnu ulogu u demokratskoj transformaciji, rečeno je danas na skupu "Politika uslovljavanja EU prema Zapadnom Balkanu".\nNataša Vunš iz Švajcarskog federalnog instituta za tehnologiju je ocenila da na Zapadnom Balkanu nije samo došlo do stagnacije, već i do slabljenja demokratskog kvaliteta, uprkos formalnom napretku u pregovorima o priključenju EU.\nPrema njenim rečima, EU je, mada to nije želela, na Zapadnom Balkanu ojačala neformalne mreže i omogućila im da ojačaju uticaj na državu.\n"Novac iz pretpristupnih fondova EU se koristi za jačanje neformalnih mreža. Uslovljavanje EU omogućava vladi da jača svoju vlast", izjavila je Nataša Vunš.\nOna je ocenila da uslovljavanje utiče da se oslabi javna rasprava u društvu, uz obrazloženje vlasti da se radi o uslovima EU koji se moraju ispuniti. Nataša Vunš je rekla da je u Skupštini Srbije 57 odsto zakona usvojeno po hitnom postupku, čime je izbegnuta javna rasprava.\nPodrška EU daje legitimitet vladajućoj eliti, koja tvrdi da sprovodi reforme, konstatovala je Nataša Vunš. Ona je izjavila da je neželjeni rezultat uslovljavanja EU jačanje "zarobljene države" na Zapadnom Balkanu, odnosno stagnacije demokratije i nesposobnosti da se sprovedu duboke dugoročne reforme.\nPoslanica Demokratske stranke Gordana Čomić je ocenila da je zarobljena država nastala jer je EU prestala da insistira na vladavini prava. Brisel je odlučio da ljudska prava proda za razblaženi rasizam migrantske krize, rekla je Gordana Čomić, uz tvrdnju da će vladajuća većina u Srbiji uskoro "autoblokirati" integracije u EU.\nPredsednik Upravnog odbora Centra za evropske politike Srđan Majstorović je izjavio da se u Srbiji na uslovljavanje uvek gleda u negativnom konktekstu zbog Kosova, ali da Kosovo nema nikakve veze sa dinamikom procesa približavanja EU vezanom za borbu protiv korupcije.\n"Države Istočne i Centralne Evrope su shvatile da je njihov nacionalni interes pristupanje EU, dok u Srbiji ne postoji strategija spoljne politike i ne zna se šta je nacionalni interes", rekao je Majstorović. On je ocenio da za Srbiju jedini izlaz predstavlja fokusiranje na vladavinu prava i dobru upravu.\n"Potreban je jasniji dijalog sa EU, da se ono što je crno nazov crnim, odnosno da, ako se u Crnoj Gori novinarima puca u noge, a u Srbiji im se spaljuju kuće, poruči da tim zemljama nije mesto u EU", izjavio je Majstorović.\nPrema njegovim rečima, u unutrašnjem dijalogu je neophodno utvrditi da li se želi ulazak u EU, odnosno da li se želi ispunjenje kriterijuma pristojnog života građana Srbije.\nIzvršni direktor Fondacije za otvoreno društvo Srbije Milan Antonijević je izjavio da je u Srbiji teorija štapa i šargarepe dala malo rezultata i da se vlada na osnovu istraživanja javnog mnjenja.\n"Što se tiče vladavine prava, građani nisu svesni da se menja Ustav i da je tako nešto potrebno. Svako uslovljavanje EU neće imati efekat sve dok građani ne postanu toga svesni", rekao je Antonijević.\nEU Zapadni Balkan Srđan Majstorović Gordana Čomić\nНагласак на ненамерно.\nLepo su nam otkrili toplu vodu. Sve su u pravu ali je sve mlako izreceno.


Velika Britanija procenjuje spremnost za rat sa Rusijom - Sputnjik Srbija\nVelika Britanija procenjuje spremnost za rat sa Rusijom\n10:57 27.11.2019 (osveženo 11:08 27.11.2019) Preuzmite kraći link\nKopnene snage Velike Britanije ne mogu da se suprotstave Rusiji ako dođe do rata, javlja „Bi-Bi-Si“, pozivajući se na Kraljevski ujedinjeni institut za vojna istraživanja (RUSI).\nEksperti instituta su došli do zaključka da Britanci imaju veliki nedostatak municije, artiljerijskog oruđa i transporta. Modernizacija vojske Velike Britanije je „neodložna i kritički prioritet“, navodi se u izveštaju.\nNaglašava se i da se ukupna brojnost britanskih snaga smanjuje devet godina zaredom, dok u budžetu Ministarstva odbrane može biti stvorena rupa od sedam milijardi funti.\nMinistarstvo odbrane se ne slaže sa izveštajem RUSI i saopštava da se Velika Britanija može suprotstaviti pretnjama Rusije.\n„Kao najveći sponzor NATO-a za odbranu u Evropi oružane snage Velike Britanije su dobro opremljene da mogu igrati vodeću ulogu u borbi protiv pretnji i osiguravati bezbednost britanskog naroda u zemlji i u inostranstvu“, navodi se u resoru.\nRanije je švedski Institut za vojna istraživanja savetovao NATO-u da ojača odbranu na granicama sa Rusijom. Autori izveštaja su analizirali koliko brzo Alijansa može da reaguje na potencijalne napade Rusije na Baltiku. Oni su naglasili da na raspoređivanje snaga u Poljskoj i Baltiku NATO-u treba sedam-osam nedelja, dok je Moskvi potrebno jedna do dve nedelje.


Tri dana „Kreativnog centra“ u KCNS\nU godini u kojoj Kulturni centar Novog Sada obeležava 60 godina postojanja, a Kreativni centar 25, oni zajedno daruju Novosađanima tri dana predstavljanja ove jedinstvene izdavačke kuće u našoj zemlji. Tokom naredna tri dana, u klubu „Tribina mladih“ KCNS biće predstavljena najznačajnija izdanja Kreativnog centra, a publika će moći da se druži sa autorima knjiga i da pogleda izložbu originalnih radova, jer je poznato da su izdanja Kreativnog centra uvek vrhunski ilustrovana.\nDejan Begović, izvršni direktor ove izdavačke kuće najavio je da će publici biti omogućeno da kupe njihova izdanja po sajamskom popustu od 20 do čak 50 odsto. Prodajna izložba knjiga biće organizovana u klubu „Tribina mladih“ od 10 do 19 časova, sva tri dana.\nTrodnevni program počinje u utorak, 6. maja, u 19 sati, promocijom „Knjige utisaka“ autora Slavoljuba Stankovića i Slavimira Stojanovića. U sredu, 7. maja u 11 sati u okviru programa pod nazivom „Hajde da čitamo“ osnovci će imati priliku da se druže s autorkom Kreativnog centra, Jasminkom Petrović. Nešto kasnije tog dana, u 14 sati, tinejdžerskoj publici biće predstavljenu priručnici za odrastanje, a prisutni će biti u prilici da razgovaeraju s Violetom Babić, autorkom priručnika.\nPredškolcima i njihovia roditelji ma namenjen je program koji će se u klubu „Tribina mladih“ održati u petak, 8. maja u 11 sati, dok je za 16 časova planirana promocija priručnika za vaspitače, nastavnike i stručne saradnike, „Profesionalni portfolio“.


Počinje sanacija „divljih“ deponija (FOTO) - NBG REPORTER\nPočetna » Počinje sanacija „divljih“ deponija (FOTO)\nBEOGRAD, NASLOVNICE, VESTI\nadmin 1 juna, 2020 1 јуна, 2020\nJKP „Gradska čistoća“, u saradnji sa Sekretarijatom za zaštitu životne sredine, od danas počinje sanaciju „divljih“ deponija u Beogradu.\nPrva lokacija, sa koje će ekipe „Čistoće“ ukloniti nelegalno smetlište sa oko 2.700 kubika raznog otpada, je naselje Petrovčić u GO Surčin.\nFOTO: JKP GRADSKA ČISTOĆA, SAŠA MIJAJLOVIĆ\nDirektor JKP „Gradska čistoća“, Marko Popadić kaže da se na terenu u Petrovčiću nalaze dva podizača sa rol kontejnerima zapremine od po 30 kubika, građevinska mašina, dva transportna vozila i jedna pretovarna stanica nosivosti do 90 kubika.\n„Zbog velike površine na kojoj se nalazi ova nelegalna deponija, uz svu mehanizaciju i brojno ljudstvo, za saniranje će nam biti potrebno od sedam do deset dana. Negativne posledice neodgovornog ponašanja pojedinaca, najviše osećaju ljudi koji žive u blizini “divljih“ deponija i zato apelujem na sve sugrađane da otpad odlažu u skladu sa propisima. Nelegalna smetlišta, ne ruže samo sliku Beograda, već izuzetno nepovoljno deluju na životnu sredinu, pogoduju povećanju broja glodara i izazivaju zagađenje zemljišta. Uklanjanje „divljih“ deponija iziskuje i velike finansijske troškove, a taj novac bi, umesto u sanaciju smetlišta, mogao biti uložen u poboljšanje komunalnog sistema grada, što bi mnogo više značilo svim stanovnicima glavnog grada“, objašnjava Popadić i podseća da za očuvanje zdrave životne sredine imamo mnogo više razloga, nego da se prema njoj ophodimo nesavesno, jer ćemo u budućnosti skupo platiti danak prirodi.\n„Da bismo kvalitetno živeli u velikom gradu, koji se iz dana u dan širi i raste, što nosi neke svoje izazove poput povećanja zagađenosti vazduha, moramo se truditi da ga održavamo čistim i urednim, a što zavisi isključivo od nas samih. Beograd je naš dom i tako i treba da se odnosimo prema njemu. Samo odgovorno ponašanje prema otpadu svakog pojedinca će dati prave rezultate, a JKP „Gradska čistoća“ će nastaviti da odgovara na sve izazove maksimalno profesionalno i efikasno!“ ističe Popadić.


Advokat Ratka Mladića: Presuda nije moguća prije 2019. godine\nčetvrtak, 15 Oktobar 2015 08:38 Vijesti - Crna hronika\nPresuda generalu Ratku Mladiću u Haškom tribunalu ne može se očekivati prije 2019. godine, ako se budu poštovali rokovi koji su važili i za sve druge ranije predmete, rekao je Mladićev advokat Miloš Šaljić.\n"U ovom predmetu dokazi će se iznositi do kraja januara naredne godine, a nakon toga odbrani i tužilaštvu treba da bude dato oko pola godine za pripremu završnog podneska u kojem se sumira dotadašnji rad i određuju zahtjevi prema sudu u pogledu kazne, odnosno eventualne oslobađajuće presude", rekao je Šaljić za današnji "Press RS".\nŠaljić je pojasnio da se, zatim, čeka odluka suda što može da potraje i godinu dana, a nakon toga izrađuje se presuda i dostavlja strankama, koje onda imaju pravo na žalbu čije podnošenje može da traje i do šest mjeseci.\nOn je rekao da Žalbenom vijeću treba vrijeme da donese svoju odluku, a u ovako složenim predmetima to zna da traje oko dvije godine.\n"Ovi postupci nikako ne mogu biti završeni prije 2019. godine", smatra Šaljić.\nGovoreći o najavi predsjednika Haškog tribunala Teodora Merona da će svi slučajevi biti završeni do 2017. godine i da će Haški sud tada završiti svoj mandat, Šaljić kaže da je Meron skoro zatvaranje Haškog tribunala najavio "pod pritiskom UN" zbog velikih finansijskih izdataka.


Dvadeset spratova vertikalne šume u Tajpeju apsorbovaće 130 tona ugljen-dioksida godišnje Dvadeset spratova vertikalne šume u Tajpeju apsorbovaće 130 tona ugljen-dioksida godišnje\nDvadeset spratova vertikalne šume u Tajpeju apsorbovaće 130 tona ugljen-dioksida godišnje\nNova zgrada koja će biti izgrađena do kraja 2021. u Tajpeju biće dom za veliki broj stabala i koristiće inovativne sisteme grejanja i hlađenja kako bi smanjila upotrebu energije.\n17/03/2021 autorka: Milica Simonović\n0 izvor: inhabitat.com slika: vincent.callebaut.org\nArhitektonska kompanija sa sedištem u Parizu, Vincent Callebaut Architectures, nedavno je objavila fotografije jednog od svojih eko arhitektonskih projekata, zgrade u Tajpeju čiji izgled je inspirisan dvostrukim heliksom DNK, pod nazivom Tao Zhu Yin Yuan.\nOvaj stambeni kompleks u prestonici Tajvana udomiće i oko 23.000 drveća, žbunova i biljaka u prizemlju zgrade, na balkonima i terasama, stvarajući ekosistem za koji arhitekte procenjuju da će apsorbovati oko 130 tona ugljen-dioksida na godišnjem nivou (što otprilike odgovara emisijama oko 100 automobila u EU).\nZgrade i građevinarstvo su odgovorni za veliki deo emisija ugljen-dioksida (ovaj gas se emituje tokom izgradnje, potrošnje električne energije i grejanja), zbog čega gradski urbanisti i arhitekte moraju da pronađu efikasna rešenja pomoću kojih će zgrade imati najmanji mogući negativan uticaj na okolinu.\nIzgled buduće zgrade. Izvor: https://vincent.callebaut.org/\nDa bi ispunila standarde nevladinog međunarodnog sistema za sertifikaciju energetski efikasnih i ekoloških objekata (LEED), pomenuta zgrada ima dvostruku fasadu, niz solarnih panela postavljenih na krovu koji napajaju zgradu obnovljivom energijom, vertikalni sistem prirodne ventilacije, sistem za reciklažu kišnice i LED rasvetu.\nDvostruku fasadu čine dve staklene fasade postavljene na središnji deo zgrade, gde je jedna fasada postavljena ispred druge ostavljajući prazan prostor u sredini kroz koji struji vazduh.\nTime se postižu toplotna i zvučna izolacija, ekološka zaštita, prirodno kruženje vazduha, dok se za grejanje vazduha koriste obnovljivi izvori energije.\nSpecijalizovani botaničari zaduženi su za odabir i sadnju različitih biljnih vrsta koje pokazuju veću sposobnost apsorpcije ugljen-dioksida, ne bi li se dostigao visok kvalitet vazduha. Biljke će biti prilagođene i godišnjim dobima, pa će leti obezbediti svež vazduh, a zimi omogućiti zadržavanje toplote. Tao Zhu Yin Yuan jeste primer praktične borbe sa klimatskim promenama koji nam daje inspiraciju i uvid u to kako bi mogla da izgleda budućnost zelenih gradova, kao i kako da napredak civilizacije bude u skladu sa prirodom i njenim očuvanjem.\nZgrada bi trebalo da bude završena krajem 2021.\nOvaj u potpunosti električni avion mogao bi da poleti norveškim vazdušnim prostorom do 2026.


dodaradule.no - Priznanja\nU saradnji sa upravom bolnice u kojoj radimo poslali smo veliku količinu medicinskih uredjaja koji se koriste u više bolnica u Srbiji. Pakovanje i transport uredjaja smo obavili uz pomoć pojedinaca u Norveškoj. Dobrovoljni prilozi za pokrivanje troškova transporta su prikupljani na račun Saveza srpskih udruženja u Norveškoj koji je posle humanitarnih akcija povodom poplava 2014. godine dobilo status odobrene organizacije u norveškom poreskom sistemu, tako da davaoci imaju pravo na povraćaj poreza.\nDonacija koja je stigla u Srbiju u septembru 2018 ukljucuje 60-ak defibrilatora, 20-ak respiratora, 20-ak kapnografa i nekoliko ultrazvukova iz bolnica iz zapadne Norveške i jedan iz bolnice u Arendalu koji je obezbedio kardiolog Slobodan Čalić . Više o tome na sajtu Norveške ambasade u Beogradu\nKao potpredsednik Društva Srba i prijatelja Srbije Bergen učestvovala sam u organizaciji gostovanja pozorišnih umetnika Vjere Mujović, Rade Đuričin, Aleksandra Srećkovića, Svetlane Bojković, Ljiljane Blagojević, Kaline Kovačević, Sonje Knežević, Miloša Djordjevića, Bojane Tornjanski, Nenada Stojmenovića. Zahvaljujem se Ljiljani Blagojević koja me je predložila, kao i Kulturno prosvetnoj zajednici Srbije na dodeli priznanja. Počasno prisustvo Ambasadora Kraljevine Norveške u Srbiji, Arne Sanes Bjornstada i Ambasadora Dr. Ljiljane Nikšić, dodatno me je motivisalo da se i dalje angažujem. Nakon organizacije nezaboravnog koncerta srpskog virtuoza Bore Dugića, usledilo je postavljanje spomen ploče posvećene žrtvama u nemačkim nacicstičkim logorima u Norveškoj. Svečanosti u porti Ruske crkve u Bergenu prisustvovala je gradonačelica Bergena Marte Mjos Persen. Više o tome u Mediji\nKao predsednik Saveza srpskih udruženja u Norveškoj i saradnik Knuta Flovika Thoresena pomogla sam organizaciju izložbe o Jasenovcu u Ujedinjenim nacijama i zajedno sa Knutom dobila ovo priznanje koje nam je uručeno 17.juna 2017 na otkrivanju spomen ploče u Bergenu. Tom prilikom je prikazan i kratki dokumentarni film Sime Brdara "Krst od krvi" koji je snimljen uz pomoć Narvikcentra i Saveza srpskih udruženja u Norveškoj.


Kristina Radenković u Mojih 50\nPredrag Peđa Bjelac u Mojih 50\n17-03-2019 | 19:30 | Autor/Izvor: Naxi media\nSnežana Bogdanović je srpska pozorišna, televizijska i filmska glumica.\nSnežana od 1994. godine živi u Njujorku sa suprugom Uliksom Fehmijuom, a poslednjih godina na domaćoj sceni je prisutna u TV seriji "Sinđelići", dok je u filmu MiroslavaTerzića "Šavovi" ostvarila glavnu ulogu. Film "Šavovi" svetsku premijeru imao je na ovogodišnjem Berlinaleu, gde je osvojio nagradu Europa Cinemas Label kao najbolji evropski film u programu Panorama.\nDomaća premijera filma bila je u okviru ovogodišnjeg 47. FEST-a, na kome je Snežana osvojila Nagradu za najbolju glumicu u selekciji "Srpski film". Žiri FIPRESCI takođe je dodelio nagradu filmu.\nU emisiji "Mojih 50" Snežana će se prisetiti uz koju pesmu je počela da "otkriva" muziku. Setiće se i prvog koncerta na koji je otišla, a ispričaće i anegdotu o spektakularnoj organizaciji jednog rođendana i pesmi koja će je zauvek podsećati na to.\nPogledajte koje pesme je Snežana Bogdanović odabrala u emisiji "Mojih 50".\nUkoliko ste propustili emisiju "Mojih 50" u kojoj je gostovala Snežana Bogdanović, možete je pogledati OVDE.\nTagovi: naxi emisije mojih 50 dejan avramović snezana bogdanovic\nSpisak 50 omiljenih pesama - Mašan Lekić\nPogledajte koje pesme je Mašan Lekić odabrao u emisiji Mojih 50.\nOd ponedeljka, 14. juna gost emisije Mojih 50 na Naxi radiju je Mašan Lekić.


Album „Oblak nalik tebi“ Solaris Blues Band-a dostupan za besplatno preuzimanje - Rock SvirkeRock Svirke\nAlbum „Oblak nalik tebi“ Solaris Blues Band-a dostupan za besplatno preuzimanje\n„Saradnja između dva novosadska sastava bliskih – bluzerskih senzibila, ali različitih fizionomija – SOLARIS BLUES BANDA i ŠINOBUSA je otpočela sasvim spontano još 2006. godine i spočetka se odvijala samo na koloseku razmene iskustava i utisaka u radu na tekstovima za muziku. Frontmen Šinobusa Milan Korać je u jednom trenutku džentlmenski inicirao, da se ta saradnja podigne na viši nivo, te da se nekoliko istih pesama nađu na albumima oba sastava, i tim putem stigosmo do estetske sume koja se sada nametnula kao CEO ALBUM koji potpisuju SOLARIS BLUES BAND i ŠINOBUSI. Na ovom nosaču zvuka se nalazi 5 pesama koje su poznate od ranije sa naših CD-a, ali koje su prošle kroz proces postprodukcijskog fejsliftinga, te 4 potpuno nove pesme: „Oblak nalik tebi“, „Šinobus bluz“, „Strah i sat“ i „Vazduh“. Pesme „Strah i sat“, te „Vazduh“ postoje takođe u ranijim verzijama, ali ove aktuelne su od prvog do zadnjeg takta potpuno „novosazidane“ tvorevine. Za razliku od prethodnog albuma PESME ČUDNIH LICA, pa delimično i KUĆE OD PRAŠINE, gde smo bili posvećeni minimalističkim – asketskim muzičkim izrazima i artikulacijama, album OBLAK NALIK TEBI je dominatno raskošna aranžmanska produkcija, sa puno tempa i temperamenta“ prenosi Saša Radonjić.\n„Album ‘Oblak nalik tebi’ je još jedno iznenađenje koje smo pripremili u godini kada slavimo 10 godina rada“ prenosi frontmen Šinobusa Milan Korać.\nSnimanje, mix i produkciju potpisuju:\nDarko Varga (za pesme „Oblak nalik tebi“, „Vazduh“ i „Šinobus bluz“),\nRadovan Škorić (za pesme „Raskršće“, „Beskrajna pruga“ i „Kuća od prašine“) i\nMilan Korać (za pesme „Strah i sat“, „Put tišine“ i „Vlažne reči“).\nNa snimanju albuma su učestvovali:\nMilan Korać (glas, električne i akustične gitare, bas gitara, daire, prateći glasovi)\nNenad Patković (električne gitare, slide, wah, hammond)\nĐorđe Bubnjević (bubanj, udaraljke)\nPredrag Dmitrović (bas gitara)\nStefan Stefanović Gile (usna harmonika)\nŽeljko Đurđevac Žiksa (usna harmonika)\nPesme „Raskršće“ i „Beskrajna pruga“ se takođe nalaze na albumu Šinobusa „Vagon za provetravanje tunela“, ali u drugačijim verzijama. Pesma „Vazduh“ će se naći i na novom albumu Šinobusa „Nebo od skaja“ koji će biti objavljen na jesen 2013. godine.\nAlbum je izdat pod etiketom: IKC Solaris (fizičko izdanje) i RockSvirke (online izdanje).\nDatum izdavanja: 20. maj 2013.\nPromocija knjige pesama Milana Koraća uz mini koncerte\nPromocija knjige pesama „Do modrih dubina“ Milana…


Plivanje za Časni krst na Perućcu - DRINA.INFO - Informativni portal zapadne Srbije i Podrinja\nProšlogodišnje plivanje za Časni krst na Perućcu Foto: Drina Info\nOd Drina info portal\t Ažurirano jan 20, 2020\nOrganizatori „Bogojavljenskog plivanja za Časni krst“ su Turistička organizacija „Tara – Drina“ i Crkvena opština Bajina Bašta.\nPrijavljivanje za učešće na plivanju se vrši u Turističkom info centru Bajina Bašta do subote, 18. januara. Obavezan lekarski pregled svih takmičara će se održati u Domu zdravlja „Evelina Haverfild“ u Bajinoj Bašti u nedelju u 10 časova.\nTuristička organizacija „Tara-Drina“ pripremila je za sve učesnike plivanja medalje i zahvalnice, a pobedniku plivanja i nosiocu Bogojavljenskog krsta će pored toga pripasti i zlatnik, pehar i prigodni pokloni. Crkvena opština Bajina Bašta za sve plivače je na poklon pripremila ikone.\nZa sve posetioce manifestacije će biti obezbeđeno kuvano vino. Organizatori pozivaju sugrađane i goste Bajine Bašte da prisustvuju ovoj tradicionalnoj manifestaciji i da zajedno podrže plivače za Časni krst na jezeru Perućac.\nBogojavljansko plivanje za Casni krstBogojavljenjeDrinaJezero PerucacPodrinjeBajina BaštaBogojavljensko plivanje za Časni krstDrina\nU ponoć počinje Pravoslavna nova godina\nPlivanje za Časni krst na Peruću – Zapadne vesti – Užice, Požega, Arilje, Kosjerić, Čajetina, Prijepolje, Priboj, Nova Varoš, Bajina Bašta 2 godine pre\n[…] Izvor i foto:drinainfo […]


• Vesela mašina i Zlatni destilat\nUdruženje vinogradara i voćara „Visovi” poziva ljubitelje rakije da im se pridruže na tradicionalnim manifestacijama.\n„Dani vesele mašine” biće upriličeni u nedelju 10. septembra na Burduševom brdu. Priredba će biti organizovana po osmi put, a kao i svih prethodnih godina, učesnici će nadmetati u pripremi šljivovice. Kako su najavili domaćini iz Udruženja „Visovi”, istog dana, na istom mestu, biće izabrane i najbolje rakije, prijavljenje u okviru 5. Festivala rakije „Zlatni destilat”. Pravo učešća na jubilarnom takmičenju imaju proizvođači koji rakiju pripremaju za sopstvenu upotrebu, odnosno destilerije. Nadmetanje će biti organizovano isključivo u konkurenciji rakije od šljiva. Predaja uzoraka (minimum pola litre) trajaće od 4. do 6. septembra, dok će već 7. septembra biti upriličeno ocenjivanje uzorak. Proglašenje najboljih zakazano je za nedelju 10. septembra na Burduševom brdu.\nDetaljne informacije o nastupu na Zlatnom destilatu mogu se dobiti od Đoke Dragojevića - 062/605-035. Kontakt osoba za učešće na takmičenju „veselih mašina” je predsednik Visova, Branko Šoštarić Šole - 063/562-839.\nsavamajstor @ Uto, 29.08.2017. 03:57\n5. zlatni destilat 8. dani vesele mašine branko šoštarić šole burduševo brdo đoka dragojević kljajićevo sela sombor udruženje vinogradara i voćara visovi


Kokeza podnio ostavku - FILTER\nOn je naveo da je ostavku podnioo jer želi sve najbolje reprezentaciji.\nZa kraj Kokeza je poželio sve najbolje nacionalnom timu i selektoru Srbije.\nSlaviša Kokeza je na čelo Fudbalskog saveza Srbije došao u maju 2016. godine. Za vrijeme njegovog mandata reprezentacija Srbije je uspjela da izbori plasman na SP u Rusiji 2018. godine. On je prije tri sedmice bio proveden na informativni razgovor zbog navodne kriminogene povezanosti sa Veljkom Belivukom.\nTags: Slaviša Kokeza Fudblski savez Srbije\nPrethodna Kod 213 osoba u RS potvrđeno prisustvo virusa korona


Surdulička fabrika za proizvodnju termoizolacionog materijala kamene vune Knauf Insulation, izvezla je prvi kontigent svojih proizvoda u Saudijsku Arabiju.\nOvo je prvi projekat u okviru kojeg će na Bliskom istoku u izgradnji biti korišćeni srpski proizvodi i on obuhvata dopremanje čak 30 kontejnera, odnosno 29.000 m2 kamene mineralne vune.\n“Potvrda da je fabrika u Surdulici postigla svetski priznat kvalitet koji je jednako prihvaćen kako u Evropi tako i u ostalim zemljama sveta, jeste izvoz naših proizvoda. Plan je da i dalje idemo u smeru povećanja proizvodnje i izvoza naših proizvoda”, izjavio je Tihomir Civkaroski, generalni direktor za zemlje Balkana, Kipra i Malte.\nProizvodi će biti ugrađeni u ravne krovove koji su karakteristični za industrijske i komercijalne objekte. Partnerske kompanije iz Saudijske Arabije prepoznale su da kamena mineralna vuna u ovim sistemima predstavlja najbolje rešenje sa aspekta termičke i zvučne zaštite, a ono što je od posebnog značaja jeste i zaštite od požara, koja je veoma bitna imajući u vidu njihovu namenu i boravak velikog broja ljudi u njima.\nOtvoreni magacin u Surdulici\nPrednost ovog sistema prilikom same izgranje je povoljna cena i brza montaža. Podaci pokazuju da je to umnogome uticalo i na Srbiju, i da iz godine u godinu raste broj objekata koji kao krovnu konstrukciju imaju sistem ravnog krova sa kamenom mineralnom vunom. Neki od mnogobrojnih investitora koji su se već odlučili za ovaj sistem su: “Grundfos”, “Bosch”, “Milsped”, “Falke”, “Benetton” i mnogi drugi.\nZanimljivo je da je Knauf Insulejšn Srbija jedna od retkih kompanija koja, pored zemalja Evropske unije, izvozi i na kinesko tržište i na taj način direktno utiče na rast srpske privrede. Upravo je završena još jedna u nizu investicija manjeg obima, u koju je uloženo oko milion evra, a koja ima za cilj dalju optimizaciju i povećanje kvaliteta proizvoda koji se koriste u ravnim krovovima. U fabriku kamene vune u Surdulici, od 2007. godine kada je bila velika rekonstrukcija, uloženo je preko 25 miliona evra.\n#kamena vuna #kamena vuna izvoz #knauf insulation


🚌 Autobus Velika Plana → Gouda - Autobuske Karte | AutobuskiPrevoz.com\nAutobus Velika Plana - Gouda\nAutobuske karte za Velika Plana Gouda kupite po najnižoj ceni na tržištu. Informišite se o redu vožnje, rezervišite mesto u autobusu i izaberite način plaćanja.\nInformacije za Autobus Velika Plana - Gouda\nVelika Plana - Gouda se nalaze na udaljenosti od 0 km.\nNa ovoj stranici predstavljeni su svi autobuski prevoznici sa kojima je AutobuskiPrevoz.com ostvario saradnju želeći da vam ponudi autobuske karte po najnižoj tržišnoj ceni. Takođe, obratite pažnju na akcije koje često imamo u našoj ponudi a koji vam mogu znatno smanjiti cenu autobuske karte za relaciju Velika Plana - Gouda. Nakon što se odlučite za datum i vreme, kliknite na "Rezerviši" i popunite neophodna polja ili nas pozovite na 011 405 31 51 radi rezervacije. Kao poslednji korak izaberite način plaćanja među kojima su lično preuzimanje u Balkanskoj 35 - 39.


Svečano otvoren 15. Beogradski festival igre – Aha Magazin\nSvečano otvoren 15. Beogradski...\nBeograd, 17. mart 2018. godine – Petnaesti Beogradski festival igre, svečano je otvoren u Sava Centru nastupom izraelske kompanije „Vertigo“, koja se domaćoj publici predstavila komadom „Jedan, jedan i jedan“ u koreografiji Noe Verthajm.\nOvogodišnje izdanje festivala otvorila je koreografkinja i umetnička direktorka trupe „Vertigo“, Noa Verthajm, koja je pozvala publiku da uživa u 24 koreografske postavke 15 kompanija iz 14 zemalja. Zvaničnom otvaranju festivala, prethodila je predstava „Veliki krotitelj” Dimitrisa Papajoanua, dobitnika ovogodišnje nagrade „Jovan Ćirilov“.\n„Ovogodišnji festival nosi slogan ’Prestonica’ što jasno stavlja do znanja da je jubilarni festival i ove godine centar umetničke igre u regionu, ali i šire. Beograd je zahvaljujući ovom festivalu postao važna stanica u biografiji umetnika koji kreiraju trendove u oblasti umetničke igre i pozorišta. Pred nama su potpuno nova koreografska izdanja i nastupi kompanija iz čitavog sveta, koje smo dugo čekali da ugostimo. Zadatak festivala je uvek isti – da publici koja prati umetnički igru i dolazi sa velikim očekivanjima svake godine, otkrije nešto novo i do sada neviđeno. Nadamo se da ćemo i sada ispuniti taj zadatak,“ poručila je Jung.\n„Kompanija Vip mobile je već jedanaest godina deo Beogradskog festivala igre, sa kojim smo se zajedno razvijali i širili svest o značaju kulture i igre, čime smo doprineli da Srbija postane domaćin jedne od najznačajnijih plesnih manifestacija u Evropi i nastavi da gradi sliku o sebi kao prestonici umetnosti“, istakao je Dejan Turk, generalni direktor kompanije Vip mobile.\nKao dugogodišnji pokrovitelj festivala, Vip mobile daje veliki doprinos razvoju umetničke igre u Srbiji kroz projekte kao što je nagrada „Vip poziva“, koja je ove godine imala dva laureta – balerinu Galu Jovanović i prvaka baleta, pedagoga i balet majstora Baleta atinske Nacionalne opere Aleksandra Neškova.\nTags: aja jung, belgrade dance festival, Beogradski festival igre, otvaranje, prestonica, vertigo\nPlaninska idila kao nezaboravna novogodišnja noć! – Etno kompleks Vrdnička kula\nHangdžou filharmonija 25. aprila 2018. godine u Sava Centru


Strane ambasade i škole štićenici poreske uprave\nSrpsko roblje bez zaštite\nDržava ćuti, a oni rade kako im se ćefne - tako bi se u nekoliko reči mogla da opiše jedna od škakljivijih diplomatskih tabu tema, sa kojom Srbija već decenijama odbija da se sistemski i institucionalno suoči. Reč je o zapošljavanju na crno srpskih državljana u stranim ambasadama i internacionalnim školama u Beogradu.\nIako su nadležni organi upoznati sa ovim problemom, pre svega po prijavama oštećenih i obespravljenih radnika, od Poreske uprave i Tužilaštva se do sada mogao čuti samo muk i apsolutno odbijanje da se uhvate u koštac sa ovom temom zbog koje je budžet Srbije svake godine u manjku za oko dva i po miliona evra.\novoj javnoj tajni retko koji medij želi da izveštava. Režimski štampani i elektronski mediji uglavnom okreću glavu na drugu stranu, što zbog autocenzure što zbog straha od reakcije sa vrha i političko-ekonomskih kalkulacija vlasti prema ovom pitanju. Oni drugi, s tobože nezavisnim predznakom, podjednako odbijaju da bilo šta objave o ovoj temi s obzirom da bi se otvaranjem ove pandorine kutije zamerili svojim donatorima i doveli u pitanje isplatu budućih grantova od kojih zavisi njihova novinarska produkcija.\nU Ministarstvu spoljnih poslova Srbije ne postoji zvaničan registar srpskih državljana u stalnom radnom odnosu ili ugovorno angažovanih u stranim ambasadama i internacionalnim školama u Beogradu. Ova armija obespravljenih radnika, uglavnom visoko kvalifikovanih i fakultetski obrazovanih, nevidljiva je kategorija u PIO sistemu, a prijavljivanje i odjavljivanje radnika mahom zavisi od volje poslodavaca.\nIako su domaći zakoni, Bečka konvencija i drugi međunarodni sporazumi veoma jasni po ovom pitanju i nalažu ambasadama da se u svemu ponašaju u skladu sa zakonima zemlje domaćina, veliki broj stranih diplomatsko-konzularnih predstavništava i internacionalnih škola kategorično odbija da izađe iz sive zone.\nSpektar poreskih prekršaja varira od ambasade do ambasade i od jedne do druge internacionalne škole - u nekima su lokalni radnici angažovani na crno, plata im se isplaćuje na ruke bez ikakve priznanice, a umesto ugovora imaju samo list papira, često ni toliko; u nekim drugim ambasadama radnici su prijavljeni, ali na minimalac umesto na stvarno ugovorenu zaradu; ima i slučajeva da poslodavac uplaćuje samo doprinose, i to po proizvoljno određenim iznosima, a obavezu izmirivanja poreza nezakonito prenosi na zaposlene.\nOvaj trend vuče korene decenijama unazad kada su strane ambasade i škole iskoristile sveopšte institucionalno rasulo i urušavanje bankarskog sistema u bivšoj Jugoslaviji, prešle na isplatu plata lokalno zaposlenima na ruke i odlučile da prijave za obavezno socijalno osiguranje budu na minimalnim zaradama. Nakon petooktobarskih promena i oporavka bankarskog sistema, neke od ambasada su regulisale status svojih lokalno zaposlenih, međutim većina je nastavila po starom, a ova neslavna praksa traje i dan-danas.\nPrema zvaničnim podacima dostupnim na sajtu Ministarstva spoljnih poslova RS, u Srbiji ukupno ima 74 akreditovanih inostranih diplomatsko-konzularnih predstavništava, međutim nijedna državna instituciija nema ažurirane podataka o broju internacionalnih škola. Ako se ima u vidu da svaka strana ambasada ima od najmanje dvoje, troje pa do dvadesetak lokalno zaposlenih srpskih državljana među svojim administrativnim osobljem, kao i da u bezmalo svakoj internacionalnoj školi radi na desetine naših ljudi u svojstvu predavača, veoma se lako dolazi do računice koliki su gubici za poreski i penzioni sistem Srbije.\nIako su Poreska uprava i PIO fond u potpunosti upoznati sa ovim pitanjem, država Srbija na ovaj ozbiljan poreski prekršaj reaguje ćutanjem i zabijanjem glave u pesak.\nTužilaštvo takođe po nepisanom pravilu odbacuje ovakve krivične prijave. Osim neuplaćivanja poreza i doprinosa iz radnog odnosa, armija obespravljenih lokalaca nema kome da se obrati za pomoć ni kada su u pitanju problemi kao što su mobing, nezakonita otpuštanja ili pak diskriminacije po nacionalnoj osonovi.\nČak i onda kada zaposleni podnesu tužbu i povedu radni spor pred sudom, strane ambasade i škole preko svojih uigranih advokata i advokatskih kancelarija pokušavaju na sve načine da izvrdaju zakon i da se izuzmu iz nadležnosti srpskih sudova. Takvim poigravanjem sa srpskim pravosuđem i institucijama samo pokazuju do koje mere nas doživljavaju kao banana republiku u kojoj uvek mogu računati na bezuslovnu potkupljivost i servilnost poslušnika u srpskoj vlasti i u srpskom pravosuđu.\nImajući u vidu da trenutna vlast aktivno promoviše pretvaranje Srbije u tržište bagatelne radne snage, nije ni čudo da strane ambasade i škole ni ne pomišljaju da bilo šta promene u svojoj zoni poreske udobnosti. Uostalom, i zašto bi? Ovakvo rasulo od države im i te kako ide u korist. Dok im je Vučića, i njima je dobro...


Rusija će uz pomoć meke sile promovisati ideju „ruskog sveta“ - Sputnjik Srbija\n15:19 01 Mart 2021\nRusija će uz pomoć meke sile promovisati ideju „ruskog sveta“\n10:42 08.02.2021 (osveženo 10:54 08.02.2021) Preuzmite kraći link\nTema ruskog sveta ostaje glavna za Rusiju, izjavio je portparol Kremlja Dmitrij Peskov, komentarišući agendu poslednjeg sastanak Saveta bezbednosti.\nPesov je naglasio da se tema „ruskog sveta“ odnosi i na Ukrajinu, „gde živi mnogo Rusa i onih koji govore ruskim jezikom“. On je dodao da svi oni pripadaju ruskom svetu i besmisleno je negirati da dva naroda povezuje zajednička kultura i istorija.\nPo rečima portparola Kremlja, Rusija će ideju „ruskog sveta“ u Ukrajini i drugim državama promovisati uz pomoć meke sile. U pitanju su humanitarne metode, kao što je razvoj kontakata između ljudi, kroz umetnost, literaturu i nauku.\n„Nikad se ne koriste neke metode koje su u suprotnosti sa međunarodnim pravom“, rekao je Peskov.\nPodsetimo, prošle nedelje je predsednik Ukrajine Vladimir Zelenski potpisao ukaz kojim na snagu stupa odluka o uvođenju sankcija na pet godina za nekoliko opozicionih TV kanala i poslanika opozicione stranke koji je njihov vlasnik. Iz Kijeva je potom stigla optužba da te kanale finansira Rusija. Sankcije su uvedene protiv kanala „112.Ukrajina“, „NewsOne“ i „ZIK“ i poslanika „Opozicione platforme – za život“ Tarasa Kozaka.\nLider ukrajinske opozicije: Iza odluka o vakcinama i TV kanalima stoji Vašington\n01/03 15:18 Ponovo raste broj obolelih: Zaraženo 3.469, preminulo 16 osoba\n01/03 15:17 Ruski poslanik: Nove sankcije Evropske unije ─ pravno neosnovane i direktno mešanje


фебруар 2019 - Dnevnik Juga\nPočetna / 2019 / фебруар\nMesečna Arhiva: фебруар 2019\nVučić posetio Ustanovu za stare i odrasle\nS. Zdravković 28/02/2019\tLeskovac, POLITIKA 0\nPredsednik Srbije Aleksandar Vučić posetio je Ustanovu za stare i odrasle u Leskovcu. Direktorka Ustanove za odrasle i starije Gordana Savić je Vučiću rekla da je on prvi predsednik koji je došao da ih poseti i zatražila dodatnih 50 miliona dinara kako bi proširili kapacitete. Kada ju je Vučić upitao …\nS. Zdravković 28/02/2019\tDRUŠTVO, Niš 0\nNiška Banja će u ovoj turističkoj sezoni po svemu sudeći imati značajan rast turista, čemu će najviše doprineti vaučeri, koji se od ove godine više koriste u ovom nekada vodećem banjskom centru Srbije. Desetak turističkih objekata iz Niške banje je već uključeno u sistem vaučera, a očekuje da ih bude …\nVučić posetio jedino obdanište u Lebanu\nPredsednik Aleksandar Vučić posetio je danas u Lebanu jedino obdanište, „Dečja radost“, gde je poručio da će se u narednom periodu više ulagati u obnovu i rekonstrukciju javnih objekata na teritoriji te opštine. Predsednik je napomenuo da je zadovoljan što je u Lebanu otvorio prvu fabriku vunice, Lebanteks, 2017. godine, …\nPodeljeni govorni aparati za merenje šećera u krvi slepim i slabovidim osobama\nS. Zdravković 28/02/2019\tDRUŠTVO, Leskovac 0\nDijabetes je, prema statistici Saveza slepih Srbije, na četvrtom mestu kao uzrok oštećenja vida, a u Okružnu organizaciju slepih je učlanjeno 40 lica sa ovom dijagnozom, što je od ukupnog broja 311 blizu 15 %. Ova donacija ima veliki značaj, jer će aparati sa govornom funkcijom omogućiti da slepa i …\nSerbia Business Run ove godine u pet gradova\nS. Zdravković 28/02/2019\tDRUŠTVO 0\nU pet najvećih gradova u Srbiji Beogradu, Novom Sadu, Subotici, Nišu i Kragujevcu biće održana serija poslovnih trka Serbia Business Run koja okuplja oko 600 kompanija sa preko 10 000 zaposlenih. To je jedinstveni tim bilding događaj, čiji je cilj širenje svesti o zdravlju i zdravim životnim stilovima kroz trčanje, …\nDevize sakrivene i u pepeljari automobila\nS. Zdravković 28/02/2019\tHRONIKA 0\nCarinici su na Horgošu, 27. februara 2019. godine, sprečili pokušaj krijumčarenja preko 52.000 evra. Neprijavljene devize su otkrivene kada je za detaljnu kontrolu na izlazu iz zemlje izdvojen „mercedes“ nemačkih registarskih oznaka, kojim je sam ka Nemačkoj putovao 35-godišnji stanovnik Novog Pazara. Prilikom susreta sa carinicima on je rekao da …\nVučić u Sijarinskoj Banji\nPredsednik Aleksandar Vučić posetio je danas Sijarinsku banju i Specijalnu bolnicu za rehabilitaciju „Gejzer“, u kojoj bi do kraja godine trebalo da počne izgradnja modernog SPA centra. Vrednost projekta koji podrazumeva i izgradnju slane sobe, saune, novog bazena sa mineralnom vodom, je 10 miliona dinara, rekao je za Tanjug portparol …


Unapređenje saradnje sa Crnom Gorom u oblastima trgovine i turizma | Министарство трговине, туризма и телекомуникација\nUnapređenje saradnje sa Crnom Gorom u oblastima trgovine i turizma\nMinistarka trgovine, turizma i telekomunikacija Republike Srbije, Tatjana Matić i ministar za ekonomski razvoj Republike Crne Gore, Jakov Milatović, razgovarali su danas u Beogradu o mogućnostima unapređenja bilateralne ekonomske saradnje, posebno o saradnji u oblastima turizma i trgovine.\nZvaničnici su se složili da je u odnosu na prethodnu godinu, situacija povodom pandemije trenutno znatno povoljnija, pre svega zahvaljujući procesu imunizacije, kao i da je za saradnju u turizmu od posebnog značaja regionalni Sporazum o sniženju cena rominga.\nMinistarka Matić je istakla da je pandemija potvrdila potrebu za regionalnim povezivanjem, zajedničkim regionalnim tržištem i zajedničkim nastupom na tržištima trećih zemalja u sferama trgovine i turizma u kojem postoji kompatibilnost između Srbije i Crne Gore, i gde je u odnosu na kovid-krizu pomeren fokus turista na auto-destinacije.\nMinistar Milatović je ovom prilikom napomenuo da su od danas uvedeni novi komercijalni letovi kompanije „Air Montenegro“, iz Tivta i Podgorice za Srbiju, kao i da će auto-put Podgorica – Kolašin biti završen ove godine.\nMinistar Milatović takođe je izrazio inicijativu za uspostavljanje zajedničkih graničnih prelaza, u cilju realizacije Akcionog plana regionalnog ekonomskog tržišta. Ministarka Matić podržala je ovu inicijativu i rekla da će Vlada Republike Srbije razmotriti njenu implementaciju.\nTokom susreta dogovoreno je da se pokrene radna grupa koja bi definisala teme i aktivnosti potrebne za realizaciju saradnje ugovorene Memorandumom između Ministarstva trgovine, turizma i telekomunikacija i Ministarstva održivog razvoja Crne Gore u oblasti turizma.


"Najzeleniji" Božić u Velikoj Britaniji, više of 40% električne energije iz OIE\n„Najzeleniji“ Božić u Velikoj Britaniji, više of 40% električne energije iz OIE\nViše od 40 odsto električne energije proizvedene na Božić u Velikoj Britaniji dobijeno je iz obnovljivih izvora energije (OIE), što ga čini „najzelenijim Božićem“ na ostrvu kada je u pitanju proizvodnja električne energije.\nPodaci dobijeni u istraživanju koje je naručila kompanija Drax, jedan od najvećih proizvođača električne energije u Velikoj Britaniji, pokazuju da je na Božić 2016. godine iz OIE proizvedeno 12,4 gigavata (GW) električne energije, što je 63 odsto više nego istog dana predhodne godine. Na Božić 2015. godine samo je četvrtina ukupne električne energije proizvedena iz obnovljivih izvora. U odnosu na isti period 2012. godine, proizvedeno je i do 195 odsto više električne energije iz obnovljivih izvora.\nTri četvrtine zelene energije proizvedene na Božić dolazi iz vetroelektrana koje su proizvele u proseku 9,4 GW, to jest 31 odsto ukupne električne energije proizvedene tog dana. Rekordna proizvodnja zabeležena je nekoliko dana ranije, 23. decembra, kada je 10,8 GW proizvedeno iz energije vetra.\nIstovremeno, proizvodnja električne energije iz biomase povećana je za godinu dana čak četiri puta, sa samo 0,5 GW na 2 GW.\n„Ove brojke pokazuju da se energetski sistem Britanije stvarno se menja. Obnovljivi izvori energije su od vitalnog značaja za britanski energetski miks kako bi se smanjila emisija ugljen-dioksida i kako bismo se udaljili od uglja kao energenta,“ kaže generalni direktor kompanije Drax Andy Koss.\nOvakvi ohrabrujući podaci usledili su samo nekoliko dana nakon što je Evropska komisija odobrila odluku Vlade Velike Britanije da toj kompaniji dodeli ugovor za razliku u ceni kako bi osposobila treću od šest jedinica na elektrani u Severnom Jorkširu da koristi pelet umesto uglja.\nKompanija Drax u ovom trenutku proizvodi 7% električne energije u Velikoj Britaniji. Nekada jedan od najvećih zagađivača u Evropi, Drax je sa uglja, koji je koristio za proizvodnju električne energije, prešao na biomasu. Količina električne energije koju ova kompanija proizvede iz peleta dovoljna je za snabdevanje Lidsa, Mančestera, Šefilda i Liverpula.\nTagovi: biomasa, električna energija, obnovljivi izvori energije, vetroelektrana\nPočetna » Vesti » OIE » “Najzeleniji” Božić u Velikoj Britaniji, više of 40% električne energije iz OIE


Univerzitet u Zenici danas je na Fakultetu za metalurgiju i materijale organizovao svečanu promociju novih doktora nauka. Na čast doktora tehničkih nauka promovisani su Milenko Rimac i Radoje Karadžić. Na čast doktora društvenih nauka promovisani su Predrag Hegeduš,Nezir Halilović i Anto Ledić,a doktora humanističkih nauka Aida Tarabar.\nNa čast doktora ekonomskih nauka promovisani su Hajrudin Hadžidedić,Safet Agović, Ognjen Ridžić i Faruk Unkić,na čast doktora pravnih nauka Sedžad Milanović,te na čast doktora zdravstvenih nauka Harun Hodžić.\nSvečanost promocije priređena je u okviru obilježavanja Dana Zenice.\nPrethodni članakČubrilović: Srpska je najveće gradilište u regionu\nSljedeći članakDvodnevni skup „Voda i energija“


Švajacarska i Holandija ne dozvoljavaju Cavusogluu skupove\nMevlut Cavusoglu, ministar vanjskih poslova Turske\nTurskom ministru vanjskih poslova Mevlutu Cavusoglu neće biti dozvoljeno da održi predizborni skup u Roterdamu u subotu, saopštio je gradonačelnik ovog holandskog grada.\n"On ima diplomastkih imunitet i sve što ide sa tim, i mi ćemo ga tretirati sa poštovanjem, ali mi nemamo drugih instrumenata nego da zabranimo takve događaje na javnim mjestima" rekao je gradonačelnik Roterdama, Ahmed Aboutaleb.\nI Švajcarska policija otkazala je govor turskog političara koji je želio da učestvuje na mitingu kako bi prikupio podršku sunarodnika da glasaju na referendumu 16. aprila, za odobravanje većih ovlaštenja za turskog predsjednika Recepa Tayyipa Erdogana.\nPolicija je za svoju odluku o otkazivanju mitinga u kantonu Argau navela "značajne rizike po sigurnost".\nSlične odluke donijele su ranije vlasti u susjednoj Njemačkoj i Austriji.\nSavjet Evrope je u petak saopštio da je prijedlog ustavnih promjena u Turskoj koje snažno povećavaju i jačaju predsjedničke ovlasti "opasan korak unazad" za demokratiju.


DODIK: Isplata PENZIJA u Republici Srpskoj će biti U ROKU :: Dešavanja u Bijeljini ::\n13. May 2021. / 04:34\nDODIK: Isplata PENZIJA u Republici Srpskoj će biti U ROKU\nSrpski član Predsjedništva BiH Milorad Dodik rekao je da će sutra biti donesena odluka da osobama starijim od 65 godina bude dozvoljeno kretanje utorkom i petkom od sedam sati do 10 časova kako bi im bilo omogućeno da obave osnovne stvari, da odu do prodavnice i banke.\nDodik je naglasio da su svi koji upravljaju bankama ili prodavnicama dužni da prije ulaska penzionera urade potpunu dezinfekciju. On je naglasio da će ljudi do 75 godina koji žive na selu moći da izlaze i nesmetano obavljaju poljoprivredne djelatnosti.\n– Neophodno je pojačati sve mjere u smislu izvršenja. Vlasnicima prodavnica bijele tehnike i drugih materijala koji su neophodni za stanovništvo moći će da rade u nekom periodu osam sati dnevno sa režimom koji je predviđen za prodavnice prehrambene i druge robe. To znači da se mora strogo voditi računa o razdaljini između osoba i da u zatvorenom prostoru ne može da bude više od četiri čovjeka – naglasio je Dodik.\nOn je najavio da će u tom pogledu Republički štab i Vlada donijeti određene mjere, te naglasio da će isplata penzija biti u roku.


SHARE konferencija - Rasprodati paketi ulaznica 07-09. april, Beograd\nUrban BUG :: Magazin :: Urban Beatz :: SHARE konferencija - Rasprodati paketi ulaznica 07-09. april, Beograd\nUsled velikog interesovanja za SHARE konferenciju koja će se od četvrtka do nedelje održati u Beogradu, svi trodnevni paketi ulaznica su rasprodati. Za sve koji nisu stigli da kupe paket u obliku jedinstvene narukvice koja omogućava prisustvovanje svim dnevnim i noćnim programima SHARE-a, postoji vrlo ograničen kontigent pojedinačnih ulaznica za noćni program koje će biti u prodaji na veče događaja. Tako će ulaznice za Dom Omladine biti u prodaji po ceni od 1190 za četvrtak, a 1990 dinara za petak i subotu, dok će ulaznice na vratima svih klubova sa SHARE programom iznositi 490 dinara.\nNa inicijativu State of Exit, Beograd će od 7. do 9. aprila biti centar razmene naprednih tema i dobre zabave. SHARE Conference će ujediniti vodeće klubove i kulturne centre u trodnevni festivalski duh. Po prvi put u regionu okupiće se reformatori društvenog i internet aktivizma, umetnici iz sfere novih medija i vodeća imena elektronske muzike. Na taj način, SHARE konferencija proširuje značenje festivala. U formi javnih nastupa od 7. do 9. aprila, pokrenuće se teme o jačanju društva kroz savremene tehnologije, nove medije i muziku.\nUpoznajte se sa jedinstvenom platformom koja okuplja međunarodne eksperte, internet gigante, borce za ljudska prava, savremene aktiviste, blogere, hakere, umetnike i muzičare koji će govoriti na više od 20 tema iz ovih oblasti.\nCentralna lokacija dnevnog programa je Dom Omladine koji nudi više od 80 predavanja, a noću sa svoje tri bine omogućava buran festivalski provod. SHARE by night with Tuborg gostovanjima 50 najvećih imena elektronske muzike, ujediniti vodeće klubove i kulturne centre u trodnevni festivalski duh.


Klubovi bez dogovora o sistemu takmičenja, Igokea ostaje u Evropi i ako ne uđe u grupu Lige prvaka – Sport Centar Klubovi bez dogovora o sistemu takmičenja, Igokea ostaje u Evropi i ako ne uđe u grupu Lige prvaka – Sport Centar\nSastanak predstavnika bh. klubova koji bi naredne sezone trebali učestvovati u najvišem rangu državnog košarkaškog prvenstva nije rezultirao dogovorom po pitanju sistema takmičenja.\nNakon tri sata rasprave u sarajevskom hotelu Hollywood jedino je izvjesno da klubovi nemaju jedinstven stav o načinu na koji bi trebala biti odigrana nova sezona Prvenstva BiH za košarkaše.\nIgokea predlaže da se vrati sistem sa Ligom 6 u završnici, odnosno da četiri učesnika ABA i ABA 2 lige (Igokea, Široki, Spars Realway i Sloboda) budu pošteđena igranja prvog dijela sezone u kojem bi se nadmetalo 10 preostalih timova.\nZatim, jedan od prijedloga je i da samo Igokea bude pošteđena igranja prve faze Prvenstva BiH, s obzirom da će, pored učešća u ABA ligi, sigurno nastupati i u Evropi. Naime, ukoliko tim iz Laktaša bude eliminisan u kvalifikacijama FIBA Lige prvaka, takmičenje će nastaviti u grupnoj fazi Europa Cupa.\nTreći prijedlog je da apsolutno svi igraju Prvenstvo, bez Lige 6, već bi play-off krenuo od četvrtfinala nakon što se završi ligaški dio sa svih 14 učesnika.\nNa koncu zapravo nije postignuta saglasnost ni za jedan od ovih prijedloga, već su klubovi tražili dodatno vrijeme za konsultacije sa vlastitim rukovodstvima i ostalim ekipama.\nBilo je planirano da nakon ovog sastanka bude danas održana i sjednica Upravnog odbora Košarkaškog saveza BiH, ali zbog nedostatka kvoruma skup je odgođen. Dogovoreno je da naredna sjednica bude održana najkasnije do 20. jula, kada bi ljubitelji košarke mogli konačno saznati u kojem formatu će se naredne sezone igrati domaća liga.\nkkigokeakosarskaski savez bih


Vesna Popovic\t 05.07.2019. 10:52h\nRIM - Ceo svet će biti pogođen ukoliko SAD i Kina ne nađu način da izađu iz trgovinskog spora, izjavio je predsednik Rusije Vladimir Putin i dodao da je neophodno da se napusti praksa politički motivisanih restrikcija.\n"Čitava svetska ekonomija biće pogođena, globalna trgovina opašće za 17 odsto do 2024. godine, a svetski BDP za dva procenta. To će biti loše za sve. Mislim da moramo da uštedimo napore da postignemo sporazume i politiku politički motivisanih ograničenja, sankcija i jednostranih tarifa", rekao je Putin.\n"Evropske zemlje su propustile šansu da na ruskom tržištu prodaju robu vrednu milijarde. To znači gubitak za sve nas", rekao je Putin.\nPUTIN O GVAIDU: Bog nas nije obavestio da ga je prihvatio za predsednika!\nPUTIN PAPI POKLONIO IKONU, ALI I JEDAN FILM: A evo kako mu je uzvratio rimokatolički poglavar (FOTO, VIDEO)\nTAJNA PUTINOVE BELE ŠOLJE: Svi pričaju o njoj, a evo šta se krije iza ljubimice od kojeg se ruski lider ne odvaja (FOTO) (VIDEO)\nVladimir PutinupozorenjesvetSADKinatrgovinski ratcarinetarife


Kur'an – najpopularnija i najčitanija knjiga u istoriji! – Spasenje\nHome / Tekst / Kur'an – najpopularnija i najčitanija knjiga u istoriji!\nNa prvom mjestu najpopularnijih knjiga svih vremena se našao Kur'an, s preko 3 milijarde primjeraka distribuiranih na sve četiri strane svijeta. Zanimljivo je da je Kur'an jedina knjiga na listi ovog portala koja nije doživjela izmjene, a prema njihovim podacima preveden je na preko 50 jezika.\nOvo istraživanje je za nas posebno bitno jer su mnoga slična istraživanja u obzir uzimala samo broj prodanih knjiga. Iz tih razloga je Kur'an često izostavljan s liste najpopularnijih knjiga, jer se mahom ne nalazi u komercijalnoj prodaji.\nObjektivni istraživači takođe potvrđuju primat Kur'ana nad svim drugim knjigama po pitanju zastupljenosti u svijetu, čitanja i izučavanja.\n1. Kur'an (644. godina) – preko 3 milijarde\nPrevious VIDEO – Bog je bez nedostataka i mana\nNext VIDEO – Bog mnogo prašta


Radio TV Stara Pazova - Pomoć Romskim porodicama\nU organizaciji nevladinog udruženja „Romano Ilo“ i Opštine Stara Pazova u Belegišu je podeljena pomoć Romskim porodicama. Pomoć se sastoji od higijenskih paketa, polovne odeće i obuće. Dušan Jovanović, predsednik Udruženja “Romano Ilo” kaže da će i dalje biti pomagano i u obrazovanju: -Ovde postoje četiri kuće gde žive ugrožene porodice i želimo i dalje da im pomažemo,\nrekao je Jovanović. Vesna Petrović, pedagoški asistent PU “Radost” u Banovcima kaže: -Ovde smo zato što smo dobili infromaciju da dete ne pohađa redovno predškolsku ustanovu, socijalna radnica predškolske ustanove je posetila porodicu, i mi smo, koliko je u našoj mogućnosti doneli pakate garderobe i higijensjki paket. Pokušavamo da uključimo i druge aktere koji mogu da pomognu ovoj porodici, rekla je Vesna Petrović. Stevica Jovanović se zahvalio na dodeljenoj pomoći i rekao da je pomoć dobro došla, da nema stalan posao.


Prebl: SAD potrebna nova vojna strategija\nO predizbornoj situaciji u Avganistanu i nasilju u Iraku, Glas Amerike razgovarao je sa Kristoferom Preblom, direktorom Programa spoljnopolitičkih nauka u Institutu KEJTO. Prebl smatra da u kontekstu američkih spoljnopolitičkih prioriteta, postoje tri ključna aspekta.\nPrebl: “Prvo, u oblasti regionalnih sukoba, prioriteti su Avganistan, kao primarno pitanje Obamine inostrane politike, koje dobija sve izraženiju materijalnu i vojnu podršku administracije, kao i situacija u Iraku. Naime, od situacije u Iraku zavisiće i uspeh u Avganistanu, odnosno broja vojnika koji će biti prebačen u tu zemlju kao i spremnosti da se obezbede potrebna sredstava. To je mač sa dve oštrice: veća usmerenost na Avganistan mogla bi da pogorša situaciju u Iraku i obrnuto. Drugi aspekt se odnosi na zemlje koje nastoje da izgrade nuklearne programe, a to su Iran i Severna Koreja, što izaziva veliku zabrinutost i medjunarodne zajednice i Sjedinjenih Država. Treći aspekt su odnosi Sjedinjenih Država sa evropskim saveznicima i NATO-om, koji počinju da trpe zbog američke politike u Avganistanu, Iraku, Pakistanu i izraelsko-palestinskih odnosa. Ta napetost će se nastaviti, sve dok se ne reše ovi problemi, do čega neće doći u neposrednoj budućnosti, što ukazuje na mogućnost pogoršanja odnosa Vašingtona i Brisela.”\nGlas Amerike: Da li vidite neku protivrečnost u stavovima i ciljevima Sjedinjenih Država i razvoja dogadjaja na terenu u, recimo, Avganistanu i Iraku?\nPrebl: “Mislim da postoji kontradikcija izmedju teorije i prakse, odnosno situacije na terenu. Naime, ciljevi ne mogu da se ostvare ako postoji raskorak u ambicijama i sredstvima koja ulažete. Pre svega, potreban je dealeko veći broj vojnika, nova vojna strategija, a iznad svega finansijska sredstva za ostvarenje tih ciljeva. Ako nastavimo dosadašnjim putem, sve više ćemo zavisiti od pomoći drugih zemalja, posebno od saradnje samog naroda u zemljama konflikta, da bi se sukob smanjio i tokom vremena eliminisao, a u medjuvremenu osigurala bezbednost. To za sada ne postoji, a proces ovakvih promena bi mogao da potraje. Mislim da smo na tom planu više postigli u Iraku nego u Avganistanu. Dugoročni plan za Avganistan i Irak je isti i podrazumeva predaju bezbednosne odgovornosti lokalnim snagama i tokom vremena povlačenje američkih snaga.”\nGlas Amerike: Kakvi bi mogli da budu metodi za osvarenje takve strategije?\nPrebl: “Tu strategiju ja zovem ‘strategijom uzdržanosti’, odnosno, manje spremnosti za upotrebu vojne sile, a veću za diplomatsko angažovanje, uključujući reorganizaciju oružanih snaga u skladu sa modernom tehnologijom i novom vojnom strategijom. Ako bismo smanjili vojne izdatke, to bi primoralo naše saveznike da povećaju svoje, da bi doprineli većoj medjunarodnoj i svojoj bezbednosti, a to bi direktno pomoglo Sjedinjenim Državama. Nama je pre svega potrebna ozbiljna debata o veličini i sastavu naših oružanih snaga, o njihovoj svrsi i, naravno, o ceni. Bez nove spoljnopolitičke strategije, nema ni reforme vojske, niti uspeha na vojnom planu."


Projekti prekogranične saradnje grada Pirota sa gradovima iz susedne Bugarske su dobar način za povezivanje dva naroda i razvoj regiona -\nHomereporterProjekti prekogranične saradnje grada Pirota sa gradovima iz susedne Bugarske su dobar način za povezivanje dva naroda i razvoj regiona\nJune 6, 2017 Aleksandar Todorov reporter 0\nGrad Pirot je svoju „misiju“ u prekograničnim programima Bugarska-Srbija započeo 2007. godine u okviru CARDS programa osnivanjem Kancelarije za lokalni ekonomski razvoj, koja je danas prava radionica za kreativne ideje i realizaciju projekata. Kasnije su usledili mnogi značajni projekti iz oblasti kulture, sportske i komunalne infrastrukture, turizma i sl.\nPrethodnih godina ostvarena je saradnja sa opštinama: Montana, Vršec, Čuprene, Pravec, kao i sa nekoliko nevladinih organizacija.iz Republike Bugarske. S obzirom da je Bugarska članica Evropske unije, grad Pirot se trudi da u odnosima sa partnerskim gradovima usvoji i koristi sva stečena znanja susedne Bugarske u procesu EU integracija. Sličnosti u jeziku i kuturnom nasleđu, kao i veliki procenat bugarske nacionalne manjine u ovim krajevima umnogome su doprineli lakšem razumevanju i ostvarivanju zajedničkih interesa. Programi prekogranične saradnje su veoma dobar način za realizaciju kvalitetnih ideja, povezivanje dva naroda i razvoj regiona.\nDa grad Pirot ima dobre odnose sa partnerskim gradovima i opštinama iz susedne Bugarske dokaz je i poseta ambasadora Republike Bugarske u Srbiji, Radka Vlajkova ovom gradu 30. maja ove godine. U razgovoru ambasadora Vlajkova sa gradonačelnikom Pirota mr Vladanom Vasićem, iskazano je obostrano zadovoljstvo zbog velikog broja uspešno realizovanih projekata prekogranične saradnje finansiranih od strane EU, uz konstataciju da će saradnja Pirota i partnerskih gradova iz Bugarske biti još bolja kada od 1. januara Bugarska preuzme predsedavanje EU.\nAmbasador Vlajkov je rekao da je u Pirotu do sada mnogo puta boravio kao turista, poput hiljada svojih sugrađana koji iz Bugarske dolaze u Pirot, ali da je po prvi put u ovom gradu kao ambasador svoje zemlje u Srbiji.\n“U svojstvu ambasadora Bugarske po prvi put sam u Pirotu i to mi stvara jednu veoma prijatnu emociju. Mnogo bugarskih turista posećuju Pirot, osećaju se prijatno ovde, a samim tim njihovo prisustvo u Pirotu je dobro i za razvoj lokalne ekonomije. Sa gradonačelnikom Vasićem sam imao jedan veoma koristan i prijatan ragovor na temu prekogranične saradnje Pirota sa gradovima u Bugarskoj. Govorili smo o različitim projektima prekogranične saradnje i o projektima pomoći za razvoj gradova i opština u Srbiji. Saglasni smo u tome da postoji puno prostora za poboljšanje već dobre saradnje, a naša zemlja će nastaviti da podržava članstvo Srbije u EU. Zapadni Balkan, a naročito Srbija biće u centru naše pažnje, a Pirot kao jedan od simbola bugarsko-srpskog prijateljstva takođe će biti u našem fokusu.\nDrago mi je da svaki put kada dođem u Pirot, vidim grad kako se razvija, uvek vidim nešto novo, tako da zaista gledam sa optimizmom na budućnost naših odnosa” – naglasio je ambasador Vlajkov.\nGradonačelnik Pirota mr Vladan Vasić izrazio je zadovoljstvo posetom bugarskog ambasadora Radka Vlajkova Pirotu i dodao da se nada da će saradnja između Pirota i gradova iz susedne Bugarske u budućnosti biti još bolja i da će ambasador dati svoj doprinos u tome.\n„Vodili smo jedan koristan razgovor. Imamo puno dodirnih tačaka sa našim susedima iz Bugarske. Pored toga što vrlo dobro sarađujemo u okviru projekata prekogranične saradnje, u Pirotu imamo i bugarske investiture, kao što su „PZP“ i fabrika „Irelly“, koja izvodi radove u industrijskoj zoni grada. Pred nama su mnogi zajednički izazovi, poput migrantske krize, koja je pogodila Srbiju i Bugarsku, pa samim tim i Pirot. Mogu da kažem da je saradnja na istorijskom maksimumu i mislim da će ambasador Vlajkov dati svoj doprinos da saradnja dveju strana bude još bolja, jer nas očekuje realizacija još zajedničkih prekograničnih projekata“ – istakao je gradonačelnik Pirota mr Vladan Vasić.\nU okviru Programa prekogranične saradnje Bugarska-Srbija rekonstruisan je Omladinski stadion u Pirotu, koii sada predstavlja moderan centar sa bogatim sportskim sadržajem. Renovirana je i sala Doma kulture, nabavljena moderna video-oprema i scenska rasveta, komunalna vozila, klizalište, izgrađeni moderni sportski tereni. Takođe, predstoji i rekonstrukcija srednjevekovne tvrđave Kale, a biće nabavljena i vredna oprema za porodilište, izgrađen adrenalin park, kao i uređen plato ispred sportsko-rekreativnog centra u selu Dojkinci.\nFoto: A. Todorov, S. Milanov, A. Ćirić\nU Pirotu se 15. juna održava Sajam EU projekata „EU i Srbija na delu“ Grad Pirot dobitnik priznanja za prekograničnu saradnju između Srbije i Bugarske Razgovori: Marija Đošić, šefica Kancelarije za lokalni ekonomski razvoj grada Pirota o prekograničnoj saradnji između Srbije i Bugarske Cvetko Ivanov o monografijama sela Planinica i Držina – pisanje kao način pobede nad zaboravom\nAmbasador R Bugarske u Srbiji\nPoznat kompletan line up za Nišville Midnight Jazzdance stage: Kreirajte plakat za Midnight Jazzdance stage 2017\nPad poljoprivredne proizvodnje 18 odsto\nAugust 18, 2017 cp_far 0\nAgrarni analitičar Vojislav Stanković objavio je analizu u kojoj se navodi da je ukupna bruto vrednost poljoprivredne proizvodnje u 2017. godini procenjena na 4.223 miliona dolara, što je 18 odsto manje od realizovane u 2016. U Stankovićevoj analizi […]\nNovember 17, 2016 cp_far 0\nKolaps u projektnom sufinansiranju medija, privatizacija koja je ostavila bez posla oko 1000 ljudi, pitanje Tanjuga – problemi su čija rešenja treba da da Medijska strategija sa čijom se izradom kasni. I novinarska […]


pink.rs | Vučić se sastao sa Filipom Rikerom - Ovo je jedan od najnapornijih radnih dana predsednika, pošto će punih 16 sati, skoro do ponoći, imati važne sastanke u okviru Bezbednosne konferencije (FOTO)\nPredsednik Vučić juče je doputovao u Minhen gde će učestvovati na 56. Minhenskoj bezbednosnoj konferenciji (MSC 2020), a imaće i niz bilateralnih sastanaka sa svetskim zvaničnicima.\nVučić se jutros sastao sa Filipom Rikerom, v.d. pomoćnikom državnog sekretara SAD za evropska i evroazijska pitanja, objavljeno je na njegovom Instagram profilu "buducnostsrbijeav".\nSastanku su prisustvovali i direktor Kancelarije Vlade Srbije za Kosovo i Metohiju Marko Djurić i američki ambasador u Srbiji Entoni Godfri.\nVučić danas učestvuje na Minhenskoj bezbednosnoj konferenciji.\nIzvršni direktor Atlantskog saveta, Dejmon Vilson, i Ricard Mur, politički direktor u Forin ofisu takođe su na spisku Vučićevih sagovornika, odnosno bilateralnih susreta u bavarskoj prestonici.


BEOGRAD – Kako su nedavno objavile „Večernje novosti“, iako je ministarka zdravlja Slavica Đukić Dejanović, uoči obeležavanja Međunarodnog dana retkih bolesti, 26. februara, obećala roditeljima i deci koji se bore protiv teške Batenove bolesti da će najkasnije za 20 dana moći da konačno dobijaju tečnu hranu neophodnu za lečenje dece besplatno, to se još nije dogodilo. I dok očajni roditelji čekaju da država preduzme nešto kako bi im pomogla, navode „Novosti“, dvoje mališana je od januara izgubilo bitku s tom retkom bolešću, desetogodišnja devojčica i dvanaestogodišnji dečak.\nUpravo na takve probleme nešto ranije ukazao je narodni poslanik Lige socijaldemokrata Vojvodine Đorđe Stojšić kad je u parlamentu upozorio da je neophodno što pre sistemski rešiti pitanje lečenja naših građana u inostranstvu kako oni kojima je neophodna transplantacija ili nekakav medicinski zahvat zbog retke bolesti ne bi bili osuđeni na milostinju. Dodao je i da se takvi slučajevi često završavaju tragično, te da oboleli i njihove porodice bukvalno zavise od poznanstava i veza na estradi ili medijima, koji onda humanitarnim akcijama pokušavaju da im pomognu i prikupe neophodan novac.\nIma novca za Kovačevića\n– Ova zemlja plaća mnoge stvari, od Miladina Kovačevića, pa do aviona za haške optuženike, fudbalske klubove i tako dalje. Mislim da bi konačno to pitanje moralo da se reši na sistemski način, da sistem odreaguje brzo i da ste u stanju, ako bolujete od nečega što u Srbiji ne može da se izleči ili ako vam je potrebno da budete na listi za transplantaciju negde drugde, da se to i desi – istakao je Stojšić. Ministarki je sugerisao da je na nivou ministarstva potrebno oformiti fond koji bi omogućio da se brzo reaguje i da se građani kojima je to neophodno brzo pošalju u inostranstvo kako bi dobili neophodnu medicinsku negu.\nĐorđe Stojšić je ministarku zdravlja upozorio i da je situacija u zdravstvu u Vojvodini alarmantna, ističući da na dva miliona stanovnika postoje samo dva aparata za zračenje, samo jedna magnetna rezonanca u Institutu u Sremskoj Kamenici, kao i samo jedan pet-skener. Postavljajući ministarki poslaničko pitanje, Stojšić je ukazao na to da bi bio poželjan određeni nivo reforme i decentralizacije sektora zdravstva. – Situacija je u zdravstvu u Vojvodini prilično alarmantna, mislim da pod hitno bi moralo da se pristupi mnogo ozbiljnijoj reformi u zdravstvenom sistemu – naveo je Stojšić i podsetio da je zdravstveni sistem u Srbiji poslednji na rang-listi u Evropi.


Počeo ekonomski udar Rusije na Tursku | WebTribune\nHome U FOKUSU Počeo ekonomski udar Rusije na Tursku\nIako Rusija i Turska paze da ne dođe do novih incidenata, ipak je počeo „trgovinski“ rat.\nRusi na granici vraćaju mnoge turske kamione ili ih detaljno satima pregledaju, a s carine je vraćena velika količina robe koja ne odgovara ruskim standardima i propisima.\nPoreske i radne inspekcije uletele su u mnoge turske kompanije u Rusiji da pregledaju papire. Iz Krasnodara, gde se održava poljoprivredni sajam, deportovano je čak 39 turskih poslovnih ljudi zbog „problema s ruskim migracijskim vlastima“, a prema nekim izvorima, i deo turskih turista nije pušten u Rusiju, iako među tim zemljama vlada bezvizni režim – neki nagađaju da bi to moglo da se ukine.\nMinistar građevinarstva Rusije Mihail Menj rekao je da ne isključuje mogućnost da se turske građevinske firme povuku s ruskog tržišta. Osim toga, neki listovi navode da se može očekivati prekid platnog prometa između dveju zemalja. A Rusija razmatra mogućnost ograničenja ili potpune zabrane korišćenja ruskih luka za turske brodove, kao i zabranu korištenja ruskog vazdušnog prostora za turski civilni avio-prevoz.


Kfor će obezbeđivati ustoličenje patrijarha – Nadlanu.com\nKfor će obezbeđivati ustoličenje patrijarha\nObjavljeno 20. sep 2010. / 00:00:00\nKOSOVSKA MITROVICA, 20. septembra 2010. (Beta) – Ministar za Kosovo i Metohiju Goran Bogdanović i komandant Kfora general Erhard Biler rekli su u ponedeljak da će Kfor obezbeđivati ustoličenje srpskog patrijarha Irineja, 3. oktobra u Pećkoj patrijaršiji.\nBogdanović i Biler razgovarali su u severnoj Kosovskoj Mitrovici. Komadant Kfora je, kako je Bogdanović rekao novinarima, izrazio spremnost Kfora da osigura bezbednost za sve učesnike manifestacije.\n„Složili smo se da samo partnerskim odnosom i poštovanjem Rezolucije 1244 možemo sačuvati mir na ovim prostorima. Tražio sam da se više pažnje posveti povratničkim zajednicama, jer se nigde više ne sme ponoviti primer Žača“, rekao je Bogdanović povodom napada na srpske povratnike u to selo kod Istoka.\nMinistar je dodao da je od komadanta Kfora dobio uveravanje da će „vojnici učiniti sve da obezbede povratnike i da će Srbi moći da se vrate na svoja vekovna ognjišta“.\nRingišpil Jelene Bačić Alimpić\nGrčki dani u restoranu Bled\nERUPCIJA SEKSPEPILA: Katarina Grujić zablistala na venčanju…\nMAMINA SREĆA: Nataša Bekvalac objavila neodoljivi snimak sa…


DRUŠTVO – ШУМАДИЈСКЕ НОВИНЕ\nRadnici kragujevačkog FIAT-a, koji su juče blokirali deo autoputa kroz Beograd, kod Sava centra, dobili su pisane garancije, da će ih u Subotu, u 9…\nPročitaj više... PROTEST RADNIKA FIAT-a: Za vikend pregovori sa Vučićem, protest ukaljali lažni ekolozi!\nGeneral Zdravko Ponoš, Đilasov kandidat za predsednika na proteklim izborima, izjavio je na TV Nova S u jutarnjem programu „Probudi se“ da planira osnovati politički…\nPročitaj više... Vladika Grigorije imitira Vučevu politiku, sabira građanske i nacionalne glasače!\nPoslednjih nekoliko dana svedoci smo svojevrsnog rata koji bukti na društvenim mrežama povodom kontroverzne peticije za oduzimanje nacionalne frekvencije televizijama Pink i Hepi koju je…\nPročitaj više... Željko Mitrović: „Savo Manojlović je džiberčić sa prasećim pogledom!“\nPročitaj više... Kragujevac: Radnici Fijata čekaju socijalni program, niko neće dobiti otkaz!\nPročitaj više... Ekologija: Konkursom do park-šume na Adi Huji!\nOvim su optužbe Đilasove ekipe da Vučić navodno upisuje nove birače iz Republike Srpske da bi glasali za SNS i njega pale u vodu, kao i sve dosadašnje laži bivših i sadašnjih pripadnika kriminogene i zločinačke Demokratske stranke.\nPročitaj više... ĐILASOVI OPET LAGALI: Ukupan broj birača u Srbiji manji za 83.000 ljudi nego na izborima 2020. godine!\n– Nadam se da će investitiori čuti za ovu fabriku, i da će ona još bolje poslovati. Živim za dan kada će srpski privrednici ulaziti u ovakve poslove zarad svoje dece i unuka – dodao je on.\nPročitaj više... PREDSEDNIK VUČIĆ U KRAGUJEVCU: Živim za dan kada će Srbija imati još više ovakvih kompanija! (VIDEO)\n– Time bi se za decu obezbedila veća odgovornost, i bolji socijalni pristup, a roditeljima olakšalo da razmišljaju o drugom trećem , četvrtom, petom, detetu – napomenuo je Vučić.\nPročitaj više... BRUKA: Marinika i Đilas u borbi protiv dece Srbije i besplatnih vrtića!\nPročitaj više... Srećna Srpska nova godina!


Pošto leto u Hurgadi traje tokom cele godine, za sve putnike smo spremili novogodišnju rasprodaju aranžmana za najsigurnije zimsko putovanje, za polaske u decembru, januaru, februaru i martu sa najpovoljnijim cenama aranžmana do sada i sa najvećim izborom hotela na tržištu. Obzirom na to da će Hurgada i u narednim mesecima biti jedna od glavnih svetskih turističkih destinacija, svima preporučujemo da se što pre odluče za željeni termin i željeni hotel, kako bi svoj aranžman rezervisali pre putnika iz ostalih evropskih zemalja kao što su Nemačka, Rumunija, Češka, Poljska, Ukrajina, Rusija, a sve to za samo 199eur po rezervaciji, dok je ostatak aranzmana potrebno isplatiti 15 dana pre putovanja.\nZa nasjigurnije i najatraktivnije putovanje ove godine - ne propustite Last ili First minute ponude za Dubai, kao i ponude za doček Nove godine, Božić i školski raspust\nNajnovija atrakcija je nedavno otvoreni AIN DUBAI, najveći panoramski točak na svetu koji se nalazi na novoizgrađenom veštačkom ostrvu - Bluewaters Island. Poseta Dubaiju ne bi bila potpuna bez posete "maloj Veneciji" Dubaija - Madinat Jumeirah, gde ćete imati priliku da šopingujete u autentičnoj arapskoj pijaci - Souk Madinat, a putnici mogu i napraviti neodoljive fotografije u blizini najluksuznijeg hotela na svetu - Burj Al Arab-a.\nKada je reč o zabavi za decu, Dubai nudi pregršt zanimljivih sadržaja, kao što su Lego Land, MotionGate Dubai Theme Park koji se nalaze u sklopu Dubai Parks & Resorts, zatim najveći aqua park na Bliskom Istoku - Aquaventure Aqua Park koji je sastavni deo čuvenog hotela Atlantis The Palm. Takođe, kako deci, tako i odraslima će posebno biti veoma zanimljiva poseta nestvarnoj botaničkoj bašti - Dubai Miracle Garden, ili neodoljivi Dubai Safari Park-u.\nZbog velikog interesovanja, u toku je i First Minute ponuda za sve polaske za Dubai u januaru, za vreme čuvenog Dubai Shopping Festivala, kada modne komade najpoznatijih svetskih brendova i kreatora putnici mogu pazariti po neverovatno sniženim cenama, kao i za polaske u februaru kada svi ljubitelji toplog vremena mogu da pobegnu od zime i otputuju u topli i sunčani Dubai.


Engleska: Kikbokserka (15) umrla od kovida\nTanjug 3. oktobra 2021. 12:43\nPORTSMUT – Devojčica (15) iz Engleske Horha Halidej, kikbokserka bez pridruženih bolesti, preminula je od kovida, četiri dana nakon što je bila pozitivna na testu, saopštila je njena porodica.\nOna je umrla na dan kada je trebalo da primi vakcinu, preneo je danas „Gardijan“.\nHalidej je umrla u bolnici „Kraljica Aleksandra“ u utorak, a njena majka, Trejsi Halidej (40) izjavila je da je učenica Akademije Portsmut bila „voljena devojčica“ sa mnogo prijatelja, talentovana kikboserka i perspektivna muzičarka.\n„Bila je vrlo aktivna, volela je da izlazi i da provodi vreme sa prijateljima, kao i sa braćom i sestrasma. Odrastajući, pretvorila se u prelepu mladu devojku. Uvek je pomagala drugima, bila je tu za sve. Ovo je srceparajuće, jer očekujete da će vas vaša deca nadživeti, i sa time ne mogu da se pomirim“, rekla je majka.\nOna je dodala da Horha, koja nije imala pridružene bolesti, razvila simptome nalik gripu, pre nego što je uradila PCR na kojem se pokazalo da je pozitivna, zbog čega je prvo bila u samoizolaciji.\nMučila se sa jelom u nedelju, a u ponedeljak nije mogla uopšte da jede, jer ju je jako bolelo grlo.\nLekar je prepisao antibiotike, ali joj se stanje pogoršavalo i lekar koji ju je pregledao rekao je da joj je puls bio duplo veći nego što bi trebalo da bude, pa je odvedena u bolnicu.\n„Lekari su tada shvatili koliko je ozbiljno stanje, a meni je bilo i dalje dozvoljeno da je dodirnem, da je držim za ruku, zagrlim… Bila sam s njom sve vreme. Pokušali su da je stave na respirator, da daju šansu telu da se oporavi. Njen puls se nije smirio, njeno srce nije moglo da podnese ovaj soj. Lekari su dali sve od sebe, ali nisu mogli da je spasu“, dodala je Halidej.\nPreliminarni rezultati obdukcije su pokazali da je Horha imala miokarditis, upalu srčanog mišića izazvanu virusom.


Foto: Tanjug/AP | Milica Mandić ambasador na "Evropskoj nedelji sporta"\nN.N. 20.09.2021 19:33\n"U poslednjih godinu i po dana svi smo se suočili sa teškim izazovima zbog pandemije virusa korona, koja još uvek traje, a na najvećem ispitu je naše zdravlje. Jedan od najboljih načina da odbranimo svoj organizam jesu sport i fizička aktivnost, koji će ojačati naše telo, ali i naš duh", izjavio je predsjednik OKS Božidar Maljković na konferenciji za medije.\nAmbasador ovogodišnje nedjelje sporta u Srbiji Milica Mandić, dvostruka olimpijska šampionka u tekvondou, izjavila je da su tri ključne poruke - radost, otpornost i povezivanje generacija.\nPomoćnik ministra omladine i sporta Darko Udovičić prenio je poruku građanima svih uzrasta da putem sporta ostvare svoje snove, piše Telegraf.\nSavjetnik za medije Delegacije EU u Srbiji Patrik Šmelcer takođe je pozvao sve građane, bez obzira na životnu dob, da učestvuju aktivno u obilježavanju "Evropske nedelje sporta".\n"Delegacija EU u Srbiji će tokom trajanja Evropske nedjelje sporta organizovati događaje na centralnim trgovima u Nišu i Novom Sadu. Još jednom ističem da je ovo prilika za sve da se uključe u sportske aktivnosti", rekao je Šmelcer.\nEvropska nedelja sporta Milica Mandić


NAJNOVIJA VEST: Od 23. avgusta kreću letovi na liniji Niš-Tivat\nDirektor "Aerodroma Crne Gore" Danilo Orlandić izjavio je je da u toj kompaniji imaju informacije da će od 23. avgusta Air Serbia obnoviti avio-saobraćaj na liniji Niš-Tivat. Letovi za Beorgrad krenuće nekoliko dana ranije, 19. avgusta i to iz Tivta i Podgorice\nDirektor "Aerodroma Crne Gore" naglasio je da su svakodnevno u kontaktima sa partnerskim kompanijama, koje su, kaže, spremne da opet lete prema Crnoj Gori. On takdoje navodi da je sa kompanijom Air Serbia dogovreno uvidjenje letova na liniji Niš-Tivat, dok ce letovi iz Tivta i Podgorice za Beograd krenutli nekoliko dana ranije, tačnije 19. avgusta.\n"Ključna linija za aerodrome i crnogorsku privredu je linija ka Beogradu. Mi ćemo od 19. avgusta imati osam letova iz Tivta i Podgorice za Beograd. Sa prijateljima iz Air Serbije smo dogovorili da od 23. avgusta počne linija Niš-Tivat. To su linije iz regiona koje za nas znače dosta", rekao je Orlandić.\nTivat je prošle godine bio jedna od ubedljivo najfrekventnijih destinacije iz Srbije sa 216 povratnih letova uključujući polaske iz Beograda i Niša\nAko se epidemiološka situacija bude držala pod kontrolom veruje da će broj putnika biti veći.\nGovoreći o posledicama korona krize, rekao je su "Aerodromi Crne Gore", uprkos tome što su jedno od najuspešnijih preduzeća, pretrpeli ogromne gubitne.\nPodsetimo, avio saobraćaj izmedju Srbije i Crne Gore privremeno je bio prekinut nakon veoma složene epidemioloske situacije u regionu sa virusom Covid-19, dok je tivatski aerodrom otvoren tek 2.jula nakon gotovo tromesečne pauze, a do sada zabeležio neverovatan pad broja putnika od čak 1.3 miliona.\nLetovi letovi na liniji Niš-Tivat do sada najavljivani i odlagani više puta.


Evrokup - Dnevni list Danas\nPočetna » Evrokup » Page 4\nPiše: N. M. 10. 4. 2019.\nJoš jedan propušteni čas\nKošarkaši Partizana su na oproštaju od Evrokupa mogli da se uvere u sve razloge zbog kojih neće biti učesnici Top 8 faze.\nPiše: N. M. 7. 2. 2019.\nKošarkaši Crvene zvezde pobedom su se oprostili od Evrokupa, pošto su večeras u Beogradu pobedili Malagu sa 105:89 (26:27, 31:14, 24:24, 24:24).\nTačka preokreta ili sunovrata\nStručnjak koji sasvim sigurno zna kako se osvajaju trofeji ne bi bez osnova rekao, odmah posle eliminacije iz Top 16 faze Evrokupa u sredu uveče, da poraz od Ritasa zapravo može predstavljati tačku preokreta u turbulentnoj sezoni.\nPiše: N. M. 31. 1. 2019.\nNa koga je mislio trener Tomić\nOdmah posle drugog uzastopnog poraza od Valensije trener Milan Tomić najavio je određene promene u timu.\nPiše: N. M. 24. 1. 2019.\nTeži deo, barem u teoriji, Top 16 faze Evrokupa, košarkaši Crvene zvezde završili su skorom 1-2. Crveno-beli su porazima pregrmeli gostovanja Unikahi i pogotovo Valensiji, protiv koje će večeras u hali „Aleksandar Nikolić“ pokušati da se vrate u borbu za mesto u Top 8.\nPiše: N. M. 23. 1. 2019.\nČovek najbolje uči na svojim greškama; košarkaši Crvene zvezde su ih u Malagi napravili toliko da bi večeras mogli da budu osetno kompetitivniji ukoliko broj istih svedu na podnošljivu meru.\nPiše: N. M. 16. 1. 2019.\nRenfro delio i šakom i kapom\nPobedom nad Albom košarkaši Partizana su se u drugom kolu Top 16 faze Evrokupa uključili na kolosek koji vodi ka četvrtfinalu (78:66).\nPiše: N. M. 10. 1. 2019.\nZvezda dočekuje Limož, Partizan gostuje Ritasu\nNegde i očekivano košarkaši Crvene zvezde i Partizana u solidnoj konkurenciji grupne faze Evrokupa uspeli su da se plasiraju u Top 16.\nPiše: N. M. 21. 12. 2018.\nDo pobede svojom igrom\nKošarkaši Partizana večeras (20.00) igraju utakmicu poslednjeg kola prve faze Evrokupa sa Turk Telekomom iz Ankare.\nPiše: Z. P. 19. 12. 2018.\nPartizan može na Zvezdu\nIstorijskim prvim poluvremenom (65:22), tačnije razlikom koja nikada ranije nije stečena od osnivanja Evrokupa u prvih 20 minuta, košarkaši Crvene zvezde ispratili su kolege iz Breše (103:67), gotovo izvesno i iz samog takmičenja, ujedno pokazavši da su u konkurenciji ekipa u grupi A odavno zaslužili plasman u Top 16 fazu.\nPiše: N. M. 14. 12. 2018.\nEvrokup: Rutinska pobeda Zvezde protiv Breše\nKošarkaši Crvene zvezde sigurnom su igrom zabeležili rutinsku pobedu nad Brešom u devetom kolu A Grupe Evrokupa 103:67 i tako obezbedila prolazak u narednu fazu takmičenja.\nPiše: A. Pavlović 12. 12. 2018.\nZaboraviti prošlost, akcenat na tranziciji\nLaganim hodom košarkaši Crvene zvezde koračali su Evrokupom, a onda su nehotično u Breši napravili rupu u odbrani posle koje je reket crveno-belih postajao sve bušniji.\nPiše: N. M. 12. 12. 2018.


Uber vazdušne luke podsećaju na građevine iz Ratova zvezda | PC Press\nUber vazdušne luke podsećaju na građevine iz Ratova zvezda\n10. maj 2018. 11. maj 2018. Milan Živanović\nAko Uber planira da svoja vozila pošalje u vazduh, biće mu neophodne piste za poletanje, te sletanje, a koje bi mogle da se nađu na krovovima građevina u okviru velikih svetskih gradova. Šest arhitektonskih firmi već je predstavilo svoje koncepte za luke koje su ponele ime „Skyports,“ a ove prilično podsećaju na scenografiju iz naučno-fantastičnih filmova.\n“Sky Tower” koji su kreirale arhitekte iz agencije Pickard Chilton and Arup podseća na konstrukcije koje se spremaju za neki intergalaktički rat, dok “Uber Hover” agencije Humphreys & Partners podseća na naseobinu u kojoj žive i rade Evoksi. BOKA Powell je kreirala “Skyport Prototype,” koji opet liči na neku kosmičku flotu koja je već spremna da se sukobi sa neprijateljima koji bi mogli da podsećaju na TIE Fighters.\nJasno je da je većina kreatora tokom projektovanja na umu imala elemente retro-futurizma, što ima smisla, budući da je koncept letećih automobila nekada pripadao samo magazinima koji su se bavili naučnom fantastikom.\nPročitajte i: Tri godine zatvora zbog Twitter Bitkoin prevare\nOni koji su se prijavili na konkurs koji je raspisao Uber, morali su da projektuju luke koje bi podržavale linije za transport koje bi mogle da prevoze preko 4.000 putnika na sat, te da ispune zahteve koji se tiču zaštite životne sredine, te zaštite od buke. Takođe su morali da obezbede mesta na kojima bi se električne letelice punile između letova, a sa minimalnim uticajem na okruženje. O droidima još uvek nije bilo reči, ali sada već ne bi bilo teško da se zamisli da oni upravljaju letećom Uber evolucijom.\nTagovi: BOKA Powell, Humphreys & Partners, Pickard Chilton and Arup, Sky Tower, Skyports, TIE Fighters, Uber, vazdušna luka\n← Aplikacija koja zavisnike od telefona pretvara u dobrotvore\nApple uklanja aplikacije koje dele informacije o lokacijama korisnika →


Koje zemlje u razvoju će biti sutrašnje ekonomske velesile? | Kamatica\nPočetna > analiza > Koje zemlje u razvoju će biti sutrašnje ekonomske velesile?\nKoje zemlje u razvoju će biti sutrašnje ekonomske velesile?\nTekst objavljen: 31.12.2020 13:55\nZa 30 godina većina najvećih svetskih ekonomija će biti one koje su upravo danas u razvoju. One bi u budućnosti mogle nadmašiti velike sile poput Sjedinjenih Američkih Država, Japana i Nemačke\nsvetska ekonomija ekonomija ekonomske prognoze ekonomske velesile


Evropa nema jedinstvena očekivanja od Egipta\nSedište Evropeke unije, Brisel, 20. jun 2007.\nLideri 27 zemalja Evropske unije pozvali su egipatske vlasti da počnu demokratsku tranziciju u zemlji, navodi se u zajedničkoj deklaraciji usvojenoj na samitu u Briselu.\n"Proces tranzicije treba da počne odmah", ocjenjuje se u tekstu šefova država ili vlada EU i traži od egiptskog režima da "odgovori na zahtjeve naroda koji želi političke reforme, a ne represiju".\n"Osnova odnosa EU i Egipta zasnovana je na principima navedenim u sporazumu o saradnji koji su dvije strane sklopile i na obavezama koje su u tom smislu preuzele", ukazali su evropski lideri.\nZahvaljujući tom sporazumu, Egipat dobija od EU ekonomsku pomoć, a ovom deklaracijom Unija je upozorila da bi mogla da razmotri uslove tog dogovora.\nUnija bi trebalo da izdvoji za Egipat pomoć u iznosu od 449 miliona eura u tri naredne godine .\nUnija bi trebalo da izdvoji za Egipat pomoć u iznosu od 449 miliona eura u tri naredne godine.\nGdje i kako sebe vidi Evropa kada joj se u neposrednom susjedstvu dešavaju dramatične promjene, gdje ljudi izlaze na ulice tražeći bolji život i nove lidere?\nZaista, da li iko zna šta su Evropljani dobroga uradili otkako su se na noge digli obični ljudi u Tunisu, pa sada i u Egiptu?\nSlali su apele za mirnim procesom demokratske tranzicije, ni sami ne vjerujući da je takvo nešto zaista moguće.\nOsluškivali su šta im sa terena dojavljuju misije i, što je za Evropu najvažnije, u Tunisu su osigurali svoje interese: nova vlast je obećala da će nastaviti sa politikom zaustavljanja ilegalnih imigranata na njihovom putu prema Evropi.\nToliko o podršci demokratiji.\nKada je Egipat u pitanju - ni tu se ne žele opredijeliti. Uumjesto toga, pozivaju na mirnu tranziciju, dijalog opozicije i vlade, gdje će na prvom mjestu biti zahtjevi za demokratizacijom egipatskog društva.\nVisoka predstavnica EU, Catherine Ashton, kaže da je na egipatskom narodu i vladi da provedu tranziciju.\nCatherine Ashton, visoka predstavnica Evropske unije (EU) za vanjske poslove i bezbjednosnu politiku, Istanbulu, 13. januar 2011.\n"Predsjednik Mubarak je već izjavio da neće sudjelovati na narednim izborima. Kako će provesti tu tranziciju, to mora biti na njima, a na nama je da ih u tome podržimo. Sada je važno da vidimo smirivanje, dijalog, da vidimo kako se stvari kreću naprijed. I važno je dati uvjerenje ljudima kako će se stvari mijenjati", rekal je ona.\nPredsjednik Evropske komisije, Manuel Barroso, naglasio je da u ovom trenutku\nu Egiptu nema demokratije.\n"Mi zato pozivamo na mirnu tranziciju. Nije naša uloga da govorimo Egipćanima šta treba da čine, ali treba da bez ustezanja ponavljamo sve naše principe i da se nadamo mirnoj tranziciji i garancijama da će se uspostaviti pluralistička demokratija", naglasio je Barroso.\nPredsjednik Evropskog vijeća, Harman Van Rompuy. kaže da će oni preložiti\nevropsku liniju akcije.\n"Želimo da na najbolji i najefikasniji način podržimo i pratimo brzu tranziciju. Nije riječ samo o našem geografskom susjedu, već i o zemlji koja s nama dijeli zajedničke vrijednosti, kako bismo dali oblik široj zajednici", kaže on.\nA u Evropskom parlamentu, barem u grupi socijalista, prepoznaju u egipatskim zbivanjima jasnu revoluciju, u kojoj EU neizostavno mora učestvovati, mišljenja je lider evropskih socijalista u EP, Martin Schulz.\n"Niko ne razgovara sa ljudima koji se tamo bore za demokratiju, niko od svjetskih lidera nije tamo otišao da ih podrži i pomogne cijeli proces.Tu šansu ne smijemo propustiti. Papir sam po sebi nije dobar. A ljudi na ulici koji vode tu revoluciju. Oni nemaju na umu neku religijsku državu, žele sekularnu demokratiju i oni su naši partneri. Moramo sa njima zajedno raditi, i to je velika šansa za Evropu", istakao je Schulz.\nMoramo li se na ovome i mi nečemu naučiti? Na primjer, tome šta u kritičnom trenutku od EU možemo očekivati?\nVjerujem, i nakon Egipta, dugo će se analizirati šta se tamo dešavalo i kako je EU i svijet na to reagovao - sa sigurne udaljenosti, važi to barem za EU, koja je, ne želeći da joj egipatska zbivanja nanesu bilo kakvu štetu, umjesto uloge aktivnog igrača, radije izabrala ulogu zabrinutog susjeda koji sve posmatra sa sigurnih bedema.\nPesimisti, za koje se prečesto ispostavilo da su u pravu, bi rekli: ne očekujte ništa, pa će vam sve preko toga doći kao nenadan poklon.


Pale akcije “Energoprojekta” za 27 odsto, država izgubila 1,5 milijardi | Istinomer vesti\nVladimir Milovanović / Foto: FoNet\nPale akcije “Energoprojekta” za 27 odsto, država izgubila 1,5 milijardi\nCena akcije beogradskog građevinskog preduzeća “Energoprojekt holding” na Beogradskoj berzi pala je za 27 odsto posle prodaje udela malih akcionara kojom je firma “Napred razvoj” postala većinski vlasnik te kompanije.\nPodsetimo, manjinski paket od oko 17 odsto akcija “Energoprojekta” prodat je u ponedeljak “Napred razvoju” za 1.501 dinar po akciji, čija je cena juče na Beogradskoj berzi pala na 1.200 dinara. Država koja poseduje 33,58 odsto akcija “Energoprojekta” nije prodala svoj udeo, čime je, po sadašnjoj ceni akcija, izgubila 1,5 milijardi dinara. Generalni direktor “Energoprojekta” Vladimir Milovanović rekao je za agenciju “Beta” da predstavnici države nisu kontaktirali sa njim i da ne zna zašto država nije prodala svoj udeo u firmi. On je kazao da je vlasnik “Napred razvoja” Dobroslav Bojović juče isplatio akcionare koji su prodali svoj udeo u “Energoprojektu”.\nInače, najviša cena akcija “Energoprojekta” u poslednjih godinu dana bila je 1.520 dinara, a istorijska 2007. godine kada je koštala 3.400 dinara. “Energoprojekt holding” ima oko 2.500 radnika i začajne ugovorene poslove u inostranstvu. Profit kompanije prošle godine bio je 10,5 miliona evra, a za šest meseci ove godine 6,7 miliona evra, dok se vrednost njene imovine procenjuje na 150 miliona evra.\nTramp potpisao zakon o sankcijama RusijiPonovo nesreća u fabrici “Milan Blagojević” u Lučanima


Visoki Dečani: Dokle će vandalizam biti prekriven ćutanjem\n„Nadajmo se da će se pažnja posvetiti sudbini desetina srpskih pravoslavnih crkava i nadgrobnih spomenika koje su uništili kosovski albanski ekstremisti nakon rata 1999. i dolaska međunarodnih mirovnih snaga. Sada se suočavamo sa očiglednom kampanjom poricanja našeg identiteta i istorije“, poručili su iz manastira Visoki Dečani.U narednoj objavi manastira navodi se da je na KiM uništeno 150 srpskih pravoslavnih crkava.Kažu i da prištinske vlasti vode kampanju negiranja Srpske pravoslavne crkve, zakonskih i imovinskih prava, istorije i identiteta govoreći da su srpske crkve etnički albanske.\nsrbija, srbija – politika, visoki dečani, kosovo i metohija (kim)\n22:48 11.03.2022 (Osveženo: 22:54 11.03.2022)\nManastir Visoki Dečani objavio je na Tviteru navode poslaničke grupe Evropskih konzervativaca i reformista u Evropskom parlamentu o satelitskim snimcima uništenih jermenskih crkava u regionu Nagorno Karabaha i upitao se da li će sada i uništene srpske crkve na Kosovu dobiti takvu pažnju.\n„Nadajmo se da će se pažnja posvetiti sudbini desetina srpskih pravoslavnih crkava i nadgrobnih spomenika koje su uništili kosovski albanski ekstremisti nakon rata 1999. i dolaska međunarodnih mirovnih snaga. Sada se suočavamo sa očiglednom kampanjom poricanja našeg identiteta i istorije“, poručili su iz manastira Visoki Dečani.\nU narednoj objavi manastira navodi se da je na KiM uništeno 150 srpskih pravoslavnih crkava.\n„Posle rata 1999. na Kosovu 150 srpskih pravoslavnih crkava nekažnjeno su srušili kosovski ekstremisti uprkos međunarodnom vojnom prisustvu i samo neke su popravljene dok mnoge leže u ruševinama 22 godine kasnije. Dokle će ovaj vandalizam biti prekriven ćutanjem“, upitali su u saopštenju.\nKažu i da prištinske vlasti vode kampanju negiranja Srpske pravoslavne crkve, zakonskih i imovinskih prava, istorije i identiteta govoreći da su srpske crkve etnički albanske.\n„Opravdano se može postaviti pitanje zašto ste onda rušili crkve koje smatrate svojim“, navedeno je u saopštenju, prenosi Tanjug.\nBrisel udario na SPC zbog Rusije\n10 Mart, 09:36


OTVORENA 141. SKUPŠTINA INTERPARLAMENTARNE UNIJE U BEOGRADU: Više od 2000 učesnika iz skoro 150 zemalja! • HAPPYTV.RS\n44 minutes ago • Ćirilica\n141. Skupština najstarijeg međunarodnog parlamentarnog tela, Interparlamentarne Unije, svečano je otvorena u beogradskom Sava centru u prisustvu više od 2000 učesnika iz skoro 150 zemalja.\nJedna od glavnih tema ovogodišnjeg okupljanja, koje će trajati do 17. oktobra, je uloga Parlamenta u jačanju međunarodnog prava, a otvarajući skup, predsednica Narodne skupštine Srbije, Maja Gojković, istakla je da je uzrok mnogih globalnih problema upravo kršenje međunarodnog prava, normi i principa.\nNa marginama skupštine, ekipa Telemastera razgovarala je sa parlamentarcima iz regiona, Evrope i sveta o temama koje su za njihove države od suštinskog značaja.\nDrugi put u dugoj istoriji postojanja Inter-parlamentarne Unije Beograd je domaćin okupljanja parlamentaraca iz čitavog sveta. Od tadašnjeg 52. zasedanja 1963. godine do danas, mnogo se stvari na globalnom političkom planu promenilo ali glavna misija Unije, promocija parlamentarne demokratije, ostala je ista. Tokom četiri dana zasedanja 141. skupštine Unije vodiće se brojne debate, predlagati i usvajati rezolucije, a biće prilika i za bilateralane sastanke među delegacijama ali, kako je u svom obraćanju povodom početka skupa podvukla predsednica Narodne skupštine Srbije, Maja Gojković, glavna rasprava odnosiće se na temu međunarodnog prava.\nKao važan aspekt očuvanja mira i bezbednosti u svetu, Gojkovićeva je istakla regionalnu saradnju, a kao primer navodi pristup koji u rešavanju pitanja Kosova i Metohje zastupa republika Srbija,\nVelika očekivanja od skupa, kada je reč o poštovanju međunarodnog prava, ima i delegacija Bosne i Hercegovine.\nS druge strane, Francuska, kao jedna od zemalja osvnivača Inter-Parlamentarne Unije, želi da se na 141. zasedanju razgovara o najaktuelnijim pitanjima od globalnog značaja.\nNa dnevnom redu će se naći i brojne druge ali ništa manje važne teme, a delegacija Novog Zelanda želi da na skupštini skrene pažnju na problematiku rodne ravnopravnosti i zdravstvene zaštite.\nSrbija je postala jedna od prvih članica IPU, ubrzo nakon osnivanje te međunarodne organizacije 1889. godine. U Beogradu, pored obeležavanja 130 godina postajanja IPU, biće obeležena i 70. godišnjica Ženevskih konvencija koje su bile temelj humanitarnog prava zaštite u oružanim sukobima.